text:
आंदोलन रुकय क कारण अछि नीम कोटिंग, इहिसँ यूरिया क बम बनाबय मे होबयवला दुरुपयोग रुकल आ उपलब्धता बढ़ल ।
चारू प्लांट शुरू भेल त अगिला 5 साल मे आयात बंद कए देब आ 10 साल मे निर्यात करय लागब ।
मणिभूषण झा
नई दिल्ली । यूरियाक उपलब्धता कए ल कए देश मे आब कोनो संकट नजर नहिं आबि रहल अछि । एहि यूरिया क लेल देशभरि मे कहियो किसान सबकए पैघ-पैघ आंदोलन होएत छल । मुदा आब हालत ई अछि जे 2012 स 2016 क बीच जहि यूरिया क बिक्री 30 से 30.6 मिलियन टन क बीच होएत छल, एहि साल ओ घटिकय 28 टन भए गेल ।
संकट आओर किल्लत खत्म हेबाक दू टा मुख्य कारण अछि ।
पहिल – आब यूरिया पर 100 प्रतिशत नीम कोटिंग भए रहल अछि । एहिसँ बम बनाबय सनक गतिविधि सबमे यूरिया क गलत इस्तेमाल बंद भए गेल अछि ।
दोसर – मिट्टी स्वास्थ्य कार्ड सनक योजना लागू हेबाक चलते यूरिया क खपत मे गिरावट आएल । एहि योजना क तहत मिट्टी मे नाइट्रोजन, फॉस्फोरस आऔर पोटेशियम (एनपीके) स्तर कए 4:2:1 पर लेबाक तैयारी भेल ।
यूरियाक आयात 1 साल मे 7.25% घटल
– यूरिया क मांग 320 लाख टन अछि
– 50-70 लाख टन हर साल आयात करय पड़ैत अछि
– 226 लाख टन घरेलू उत्पादन
– 135 लाख टन एहि साल उत्पादन रहा
– 140 लाख टन पछिला साल छल
– 16 हजार टका प्रति टन उत्पादन पर खर्च होईत अछि
– 5,360 रुपए प्रति टन कीमत पर बेचल जाईत अछि
– 7.25% यूरिया का आयात कम भेल
– पिछले साल 40 लाख टन आयात भेल छल
– इस साल 37.10 लाख टन आयात भेल
केना पूरा भेल कमी ?
एहिके तीन पैघ कारण रहल- नीम कोटिंग, छोट बैग और पुरान प्लांट दोबारा शुरू करब।
1) छोट बैग
पहिले किसान कए 50 किलो के बैग में यूरिया भेटैत छल। अप्रैल 2018 सँ सरकार 45 किलो के बैग बनाबय शुरू कय देलक। ई एहिलेल कारगर रहल कियैकि किसान वजन सँ यूरिया के इस्तेमाल नहिं करय छथि। हर साल एहिसँ 7,000 करोड़ टकाक बचत होयत।
2) नीम कोटिंग
– यूरियाक इस्तेमाल कए कम करय लेल दू टा प्रोग्राम चलाओल जा रहल अछि – एसएचसी और एनसीयू।
– एनसीयू 2008 सँ शुरू कयल गेल। तखन मात्र 20% यूरिया के नीम कोटेड करबाक अनुमति छल। 2010 में एकरा बढ़ाकय 35% कयल गेल आ 2015 में 100% कय देल गेल।
– इहिमें एक टन यूरिया के 400 एमएल नीम तेल सँ कोटिंग कयल जाईत अछि। जरूरी फर्टिलाइजर के कंपोजिशन के नीम कोटिंग दय क बदलल गेल अछि। सबटा फर्टिलाइजर आउटलेट्स के लेल आब नीम कोटेड यूरिया बेचनाई अनिवार्य कयल गेल अछि।
एहिके फायदा
– नीम कोटिंग सँ गैर कृषि काज सब में यूरिया के उपयोग नहिं भय सकैत अछि। गलत इस्तेमाल रुकि जाईत अछि नहितँ एकरा विस्फोटक बनाबय में इस्तेमाल कयल जाईत रहल अछि। मिट्टी के ज्यादा पोषण भेटैत अछि। गाछ के लंबा समय तक पोषण भेटैत अछि। बेर-बेर फर्टिलाइजर के इस्तेमालक जरूरत नहिं होईत अछि। पैदावार बढ़ैत अछि आ पाई के सेहो बचत होईत अछि। यूरियाक लाइफ सेहो बढै़त अछि।
बम बनाबय में होबय छल इस्तेमाल, नीम कोटेड होबा सँ ई भेल बंद
नॉर्थ ईस्ट आ पश्चिम बंगाल में कतेको बेर बम बनाबय के लेल यूरिया के इस्तेमाल के बात सामने आयल छल। कतेको बेर बम बनाबय वला जगह सबपर सँ यूरिया सेहो बरामद कयल गेल छल। या त एकरा विस्फोटक के तरह इस्तेमाल करय के लेल कैमिकल्स में मिलाओल जाईत अछि वा फेर आरडीएक्स आ टीएनटी के तीव्रता बढ़ाबय के लेल इस्तेमाल कयल जाईत अछि।
3) चारि टा प्लांट दोबारा शुरू कयल जायत
– सरकार यूरिया के चारि प्लांट के दोबारा शुरू करय के फैसला कयलक अछि। एहिना गोरखपुर (उत्तर प्रदेश), बरौनी (बिहार), तलचर (ओडिशा) आ रामागुनदम (तेलंगाना) प्रमुख अछि। यूरिया प्लांट्स के फेर सँ शुरू करय के लेल सरकार गैस पाइपलाइन बिछाबय के लेल 10 हजार करोड़ टका जारी कयलक अछि।
– न्यू इन्वेस्टमेंट पॉलिसी के तहत पश्चिम बंगाल के पानागढ़ में ग्रीनफील्ड अमोनिया यूरिया कॉम्प्लेक्स तैयार कयल गेल अछि जहिके क्षमता 1.3 एमएमटी सालाना अछि। 1 अक्टूबर 2017 से उत्पादन शुरू भय चुकल अछि। सब्सिडी के लेल यूनिट के अपन क्षमता का 50% इस्तेमाल करनाई जरूरी अछि आ एसएसपी यूनिट के लिए 40 हजार एमटी प्रोडक्शन जरूरी अछि।
– चारू प्लांट शुरू भेल त, 5 साल में आयात बंद कर देल जायत, 10 साल में निर्यात करय लागब।
केना तय होईत अछि दाम ?
– यूरियाक मार्केट पूरा तरह सरकार कंट्रोल करैत अछि। कीमत 5350 टका प्रति मीट्रिक टन तय कयल गेल अछि। फर्टिलाइजर मूवमेंट कंट्रोल ऑर्डर के तहत निर्माता, आयात और डिस्ट्रीब्यूशन के लेल साफ निर्देश देल गेल अछि। सिर्फ चार फर्म एकर आयात कय सकैत छथि। कखन आ कतेक आयात होबाक अछि आ ओहिमें की सब्सिडी देल जायत ई सेहो स्पेसिफिक अछि।
– भारत दुनिया में फर्टिलाइजर्स के दोसर सबसँ ज्यादा खपत करयवला आ तेसर सबसँ पैघ उत्पादक अछि। भारतीय फर्टिलाइजर सेक्टर देश में सबसँ ज्यादा रेग्युलेटेड सेक्टर अछि। फर्टिलाइजर बिजनेस सँ जुड़ी हर चीज पर सरकार के कंट्रोल रहैत अछि। सरकार किसान सबके लेल सस्ता फर्टिलाइजर मुहैया कराबय लेल सब्सिडी दैत अछि। पछिला सालक सब्सिडी बिल 70 हजार करोड़ छल। 2018-19 में यूरिया सब्सिडी 45 हजार करोड़ टका रहबाक अनुमान अछि।
– दुनियाभरि में भारत में यूरिया कए कीमत सबसँ कम अछि। बाहर एकर कीमत 86 डॉलर प्रति टन अछि। तहिना साउथ एशिया आ चीन सनके जगह पर भारत सँ दू स तीन गुना ज्यादा दाम अछि।
– 2020 तक यूरियाक दाम नहिं बढ़त। सब्सिडी के लेल डायरेक्ट बेनिफिट ट्रांसफर लागू कय देल गयल अछि।आ एकर कीमत 5360 टका प्रति टन रहत। यानी एक बोरी के कीमत 268 सँ 300 रहत।
– 7 यूरियाक दाम के कम करबाक लेल पछिला 12 साल सँ 5% सब्सिडी देल जा रहल अछि। जबकि डीएपी आ बाकी फर्टिलाइजर्स पर ई काफी कम अछि। ईहै कारण अछि कि किसान यूरिया के इस्तेमाल करय चाहय छथि।
यूरिया
– खुदरा कीमत 270 टका हर 50 किलोक बैग के कीमत
– कीमत निर्धारण सरकार द्वारा
– सप्लाई के कीमत 970 टका हर 50 किलो के बैग के लेल
– सब्सिडीक संग कीमत 700 टका हर 50 किलो के बैग के लेल
– सब्सिडी कैल्कुलेशन – सप्लाई के कीमत माइनस खुदरा कीमत
डीएपी
– कीमत 1190 टका हर 50 किलोक बैग के कीमत
– सप्लाई के कीमत 1,810 टका हर 50 किलो के बैग के लेल
– सब्सिडीक संग कीमत 620 टका हर 50 किलो के बैग के लेल
– सब्सिडी कैल्कुलेशन – सरकार द्वारा तय
एमओपी
– कीमत 850 टका हर 50 किलोक बैग के कीमत
– सप्लाई के कीमत 1,300 टका हर 50 किलो के बैग के लेल
– सब्सिडीक संग कीमत 450 टका हर 50 किलो के बैग के लेल
एमआरपी प्रति टन
– यूरिया – 5,360 टका
– अमोनियम फॉस्फेट सल्फेट – 23,124 टका
– नाइट्रोजन फॉस्फेट पोटाश – 22,780 टका
(डिपार्टमेंट ऑफ फर्टिलाइजर के 2014 के आंकड़ा)
यूरिया इंडस्ट्री में नुकसान
– राज्यों में लागल यूरिया प्लांट में सँ 50% घाटा में चलि रहल अछि। रिटर्न के बात करी त साल 2016-17 में -0.73% छल।
– यूरिया के निर्यात में सेहो 34% के कमी 2014 के बाद सँ आयल अछि। चारि टा पैघ यूरिया प्रोडक्शन यूनिट 2014 सँ काज कयनाई बंद कर देने अछि।
– 1990 सँ एखन तक 13 यूनिट या त बंद भय गेल अछि वा काम रुकल अछि।
(आंकड़ा सब फर्टिलाइजर एसोसिएशन ऑफ इंडिया के मुताबिक अछि)
ईसमाद किछु सवाल सबके जवाब जानय के लेल फर्टिलाइजर एसोसिएशन ऑफ इंडिया के डीजी सतीश चंद्र सँ बात करबाक कोशिश कयलथि लेकिन हुनका तरफ सँ कोनो जवाब नहिं भेटल।


c: text/html

text:
Wednesday, 17 May 2017
पद्य - २४१ - सनगोहि (बाल कविता)
सनगोहि (बाल कविता)
बहुविध पैघ - पैघ गिरगिटसभ,
कहल जाइछ मिथिलामे गोहि ।
ताहि गोहिमे किछु पीयर सनि,
सएह कहाबैत अछि सनगोहि ।।*१
थलचर जीव छी गोहि समूहक,
पानिमे नञि ओ हेलि पाबैतछि ।
बाढ़ि आ बरखाक पानि बियरिमे,
तेँ मनुक्ख दिशि ओ भागैतछि ।।*२
गोहि साँप दूनू सरिसृप अछि,
जीह कटल अछि तेँ आगाँसँ ।
सएह देखि कए लोक डेराइछ,
मारि दैछ बरछी - भालासँ ।।*३
कटल जीह केर कारण कए ठाँ,
“सनगोहि साँप” एकर छी नाम ।
एखनहु खूब भेटैतछि जाहि ठाँ,
बाध - बोन केर संग छी गाम ।।*४
संकेत आ किछु रोचक तथ्य -
*१ - आइ - काल्हि ओना तँऽ मैथिलीमे “गोहि” आ “सनगोहि” पर्यायवाची शब्द जेकाँ प्रयुक्त होइत अछि । किछु लोकक निजी धारणा इहो छन्हि जे सनगोहि गोहिसँ बेसी विषाह होइत अछि …….. आदि, आदि । मुदा वास्तवमे “गोहि” एकटा व्यापक शब्द अछि आ बहुतहु पैघ-पैघ गिरगिटसभक (जे सामान्य गिरगिट सभसँ बेस पैघ होइत अछि) लेल सामुहिक रूपसँ मैथिलीमे प्रयुक्त होइत अछि । गोहिकेँ अंग्रेजीमे मॉनीटर लिजार्ड्स या वैरानस (MONITOR LIZARDS / VARANUSES) कहल जाइत अछि ।
एहि मे सँ एकटा विशेष प्रकारक गोहि जकर चामक रंग किछु पीयर सनि वा सोनाक रंग सनि होइत अछि, से सनगोहि कहबैत अछि । सनगोहिकेँ अंग्रेजीमे यॅलो या गोल्डेन मॉनीटर लिजार्ड (YELLOW / GOLDEN MONITOR LIZARD) कहल जाइत अछि । एकर जैव वैज्ञानिक नाँओ वैरानस फ्लॅवेस्सेन्स (Varanus flavescens) अछि ।
*२ - ई थलचर प्राणी अछि आ प्रायः नम (आर्द्र) ओ छाहरियुक्त जमीन पर बियरि (बिल) बनाए रहैत अछि । बाढ़िक समय बियरिमे पानि भरि जएबाक कारणेँ प्रायः मनुक्कक आवास-क्षेत्र दिशि बौआइत भेटैत अछि ।
*३ - सनगोहि साँप जेकाँ विषयुक्त नञि होइत अछि मुदा साँपहि जेकाँ ओकरहु जीह आगाँसँ कटि दू भागमे बँटल रहैत अछि । तेँ लोक विशेष डेराइत अछि आ बहुधा भाला, बर्छीसँ मारि दैत अछि ।
*४ - द्विभाजित जीहक (Bifid tongue) कारण सनगोहिकेँ मिथिलाक किछु भागमे “सनगोहि साँप” सेहो कहल जाइत अछि ।
मैथिली पाक्षिक इण्टरनेट पत्रिका “विदेह” केर 225म अंक (01 मई 2017) (वर्ष 10, मास 113, अंक 225) केर “बालानां कृते” स्तम्भमे प्रकाशित ।
Subscribe to: Post Comments (Atom)

robotstxt: allowed

filter: keep


text:
मुंबई। दबंग मे जेहन बिहार कए देखाउल गेल अछि ओहन नहि अछि हम्मर बिहार, अहां एक बेर बिहार जा कए देखू सलमान। जी हां, किछु एहने आग्रह छल फिल्म दबंग क हिरोइन आ बिहार क बेटी सोनाक्षी क, जिनकर आग्रहक बाद सलमान खान तय केलथि अछि जे ओ अपन फिल्म दबंग क प्रमोशन क लेल बिहार जेताह। सलमान न सिर्फ बिहार बल्कि उत्तर भारत क एहन 20टा इलाक क दौरा करताह। जतए ओ एखन धरि नहि गेलाह अछि।
ओना त फिल्म क कहानी बिहार स प्रेरित अछि, मुदा एकर शूटिंग बिहार मे नहि भेल अछि। एहि फिल्म मे एक बेर फेर बिहारक संस्कृति कए दुनियाक सामने असभ्य रूप मे आनल जा रहल अछि। एहन बिहार मे सलमान क फैन्स क जबरदस्त तादाद कए दखैत फिल्म निर्माता चाहैत छलाह जे सलमान बिहार जा लोक कए फिल्म देखबा लेल मजबूर करथि। मुदा सलमान बिहार जेबा लेल तैयार नहि छलाह। एहन मे सोनाक्षी क अनुरोध काज आएल आ सलमान बिहार जेबा लेल तैयार भ गेलाह । ओना बिहार सरकार सलमान क सुरक्षा क लेल पुख्ता इंतजाम करबा वादा केलक अछि। सोनाक्षी आ सलमान क इ फिल्म ईद क मौका पर रिलीज होएत।
मुख्य पृष्ठ समाचार फिल्म सन नहि अछि बिहार, एक बेर जा कए देखू सलमान: सोनाक्षी


text:
मधुबनी। खजौली निवासी प्रदीप कुमार सिंह क पुत्र आदित्य सिंह अखिल भारतीय स्तर पर आयोजित प्रतिष्ठित एम्स क परीक्षा मे २६।वाँ स्थान लावि जिला क नाम उज्ज्वल कयलन्हि अछि। समाहरणालय मधुबनी मे अपर समाहर्ता कार्यालय म् कार्यरत श्री प्रदीप कुमार सिंह क पुत्र आदित्य सिंह होली कन्वेन्ट सीनियर सेकेंड्री स्कूल प्लस टू उच्च विद्यालय से १२वीं परीक्षा उत्तीर्ण कैयलथि आ १० वीं क परीक्षा आई.पी.एस स्कूल से पास कयलन्हि। नीट.क परीक्षा में हिनका ३०५वां रैंक छल जखन की मेडिकल परीक्षा में २५,वाँ। आदित्य क सफलता पर हुनक दादा नरसिंह प्रसाद सिंह, माता मधुबाला सिंह समेत समस्त परिवार प्रसन्नता व्यक्त कयलन्हि अछि।
मुख्य पृष्ठ समाचार आदित्य एम्स परीक्षा मे २६ वाँ रैंक आनि केलक जिलाक नाम रोशन


text:
हार्वर्ड बिजनेस स्कूल क एकटा केस स्टडी मे बताउल गेल अछि जे कोनो लालू प्रसाद क नेतृत्व मे भारतीय रेलवे क कायाकल्प भ गेल। लालू प्रसाद ओ राजनीतिक शख्सियत छथि, जे भारत क सबस बदहाल आओर अराजक राज्य पर 15 साल तक राज केलथि। हुनकर पूर्ववर्ती रेलमंत्री नीतीश कुमार आब बिहार क नेतृत्व करि रहल छथि। भ सकैत अछि आबैवाला दिन मे नीतीश कुमार हार्वर्डस कैनेडी स्कूल क ध्यान अपना दिस खींच सकथि, जिनकर अगुवाई मे एकटा विफल राज्य बड़ तेजी स राजनीतिक आ आर्थिक दिवालियापन स उबरि रहल अछि। आइ बिहार क सड़क पर गड्ढा अछि, मुदा पहिने त ओतह सड़के नहि छल। लोक शिकायत करैत छथि जे कुमार महत्वाकांक्षी विकास योजना कए संपूर्णता स लागू नहि करि सकलाह, मुदा महत्वाकांक्षा अछि, इ की कम अछि? आखिर कुमार इ बदलाव करबा मे कोना सफल रहला अछि? ओ सबस पहिने त कानून आ व्यवस्था कए कड़ाई स लागू करबा क काज केलथि।
लोक आब कार खरीद रहल अछि आ सांझ ढलबाक बाद घर स बाहर निकलबाकसाहस देखा रहल अछि। बिहार क अर्थव्यवस्था हरदम अस्त-व्यस्त रहल अछि, मुदा कुमार क सत्ता मे एलाक बाद राज्य क विकास दर दू अंक मे पहुंच चुकल अछि। ओ पिछला साल राज्य मे 2400 किलोमीटर सड़क क निर्माण करौएलथि। आइ बिहार क गाम मे टीकाकरण क पोस्टर स मोबाइल फोन क सस्ता कॉल दर क विज्ञापन क होड़ लैत नजरि आबि रहल अछि।
साभार : द इकोनॉमिस्ट
‘द इकोनॉमिस्टÓ ब्रिटेन स प्रकाशित साप्ताहिक न्यूज मैग्जीन अछि।
एकटा विफल राज्य क कायाकल्प
हार्वर्ड बिजनेस स्कूल क एकटा केस स्टडी मे बताउल गेल अछि जे कोनो लालू प्रसाद क नेतृत्व मे भारतीय रेलवे क कायाकल्प भ गेल। लालू प्रसाद ओ राजनीतिक शख्सियत छथि, जे भारत क सबस बदहाल आओर अराजक राज्य पर 15 साल तक राज केलथि। हुनकर पूर्ववर्ती रेलमंत्री नीतीश कुमार आब बिहार क नेतृत्व करि रहल छथि। भ सकैत अछि आबैवाला दिन मे नीतीश कुमार हार्वर्डस कैनेडी स्कूल क ध्यान अपना दिस खींच सकथि, जिनकर अगुवाई मे एकटा विफल राज्य बड़ तेजी स राजनीतिक आ आर्थिक दिवालियापन स उबरि रहल अछि। आइ बिहार क सड़क पर गड्ढा अछि, मुदा पहिने त ओतह सड़के नहि छल। लोक शिकायत करैत छथि जे कुमार महत्वाकांक्षी विकास योजना कए संपूर्णता स लागू नहि करि सकलाह, मुदा महत्वाकांक्षा अछि, इ की कम अछि? आखिर कुमार इ बदलाव करबा मे कोना सफल रहला अछि? ओ सबस पहिने त कानून आ व्यवस्था कए कड़ाई स लागू करबा क काज केलथि।


text:
प्रीतिलता मल्लिक
पटना। नीतीश सरकार पर उत्तर बिहार खास क मिथिला कए उपेक्षा करबाक आरोप लगैत रहल अछि। एहि संदर्भ मे आंगुर उत्तर बिहारक नेता पर सेहो उठल जे ओ अपन क्षेत्रक विकास लेल सदन मे चुप रहैत छथि। जखन स्थानीय नेता कए कोनो गर्ज नहि त आन केकरा मतलब आ किया मतलब होएत। बिहार विधानसभाक शीतकालीन सत्र मे मिथिलाक नेताक क्षेत्रक प्रति चिंता देखबा लेल भेटल। एखन इ संख्या कम अछि मुदा रुख सकारात्ममक अछि आ उम्मीद कैल जा सकैत अछि जे अपन क्षेत्रक विकास लेल आवाज उठेनिहार नेताक संख्या आर बढत। विकासक मसला पर चुप्पी सधबाक आरोप क्षेल रहल उत्तर बिहारक नेता मे स दू गोटे सदन मे विकास स संबंधित दूटा महत्वपूर्ण मसला उठेलथि अछि। सबस पहिने दरभंगा स्नातक क्षेत्र स विधान पार्षद विनोद कुमार चौधरी दरभंगाक कामेश्वर नगर (विश्वविद्यालय परिसर) क रख रखावक संबंध मे सदन मे सरकार स सवाल केलथि। श्री चौधरी सदन मे कहला जे दरभंगा स्थिति कामेश्वर नगर मे कईटा महल अछि जेकर रख रखाब सही तरीका स नहि भ रहल अछि। ओ कहला जे एहि लेल तत्काल राशि नहि देल गेल त एहि एतिहासिक धरोहर कए नहि बचाउल जा सकैत अछि। श्री चौधरी कहला जे आन विश्वविद्यालय कए सरकार आधारभूत संरचना लेल राशि द रहल अछि मुदा मिथिला विश्वविद्यालय कए एहि मद मे राशि उपलब्ध नहि कराउल जा रहल अछि। श्री चौधरी सरकार पर दरभंगा संग उपेक्षाक सीधा आरोप त नहि लगेलाह, मुदा इ जरूर कहला जे इ गंभीर मामला अछि। ज्ञात हुए जे कामेश्वर नगर मे नरगौना महल समेत कईटा आर महत्वपूर्ण इमारत अछि जे दरभंगा राज सरकार कए देने अछि। इ परिसर दरभंगाक संग संग पूरा बिहार लेल एकटा धरोहर जेकां अछि। रख रखाब क बिना एकर सौंदर्य खत्म भ रहल अछि आ कईटा चीज त खत्म भ चुकल अछि। श्री चौधरीक सवाल उत्तर मे सरकार आश्वासन टा देलक अछि। उम्मीद कैल जाए जे किछु कार्रवाई सेहो होएत। एहिना विधान पार्षद संजय झा मिथिला चित्रकलाक प्रति सरकारक उदासीनताक सवाल सदन मे उठेलाह अछि। श्री झा सदन मे सरकार स पूछलाह जे मिथिला चित्रकला लेल सरकार की करि रहल अछि आ बिहार मे एकर संग्रहालय निर्माण किया नहि भ रहल अछि। श्री झाक सवाल क उत्तर देबा लेल मंत्री सुखदा पाण्डेय लग तत्काल कोनो ठोस उत्तर नहि छल। ओना ओ इ मानबा लेल तैयार भ गेलीह जे मिथिला चित्रकला बिहारक धरोहर अछि आ सरकार मधुबनी मे मिथिला चित्रकला स संबंधित संग्रहालय बनेबा लेल तैयार अछि। मुदा ओ इ साफ नहि केलथि जे सरकार लग एहन कोनो योजना अछि बा नहि आ अगर अछि त इ कहिया धरि जमीन पर उतरत। इ सच अछि जे मिथिलाक एहि दूनू नेताक सवाल पर सरकार दिस स ठोस उत्तर नहि भेटल, मुदा तखनो खुश हेबाक गप इ अछि जे सदन मे एहन सवाल उठल जे कोनो व्यक्ति, जाति या वर्ग स संबंधित नहि छल, इ सवाल पूर्ण रूप स मिथिला स जुडल छल। उम्मीद अछि नेताक संख्या बढत त सरकार सेहो गंभीरता स उत्तर देत आ समय सीमा निर्धारित करि योजना कए जमीन पर उतारत।
सदन मे उठल मिथिलाक गप
प्रीतिलता मल्लिक


text:
पटना । अगर सब किछु सही तरीका स भेल, त अगिला पांच साल मे आंध्रप्रदेश स बिहार मे माछक आयात बंद भ सकैत अछि संगहि बिहार क माछ देश भरि मे पठाउल जा सकैत अछि। माछक उत्पादक बढेबा लेल बिहार सरकार यूक्रेन स समझौता केलक अछि। एहि समझौता क तहत बिहार मे माछक उत्पादन त बढत संगहि बिहारी भैंस क गोश्त सेहो विदेश मे बिका सकत। राज्य सरकार माछ उत्पादन कए बढ़ावा देबा लेल जल-जमाव वाला क्षेत्र क पूर्ण उपयोग करबाक एकटा योजना तैयार केलक अछि, एहि योजनाक फल सेहो सामने आबि रहल अछि। मत्स्य आ पशु संसाधन मंत्री गिरिराज सिंह क अनुसार विभाग क कार्ययोजना स प्रभावित भ कए नेशनल फिशरीज डेवलपमेंट बोर्ड (एनएफडीबी) एक लाख हैक्टेयर चौर (वेटलैंड) कए विकसित करबाक खर्च उठेबा लेल तैयार भ गेल अछि। मंत्री बोर्ड क अधिकारी स वार्ता करबा लेल 21 फरवरी कए दिल्ली जा रहल छथि। ओ कहला जे यूक्रेन बिहारी भैंस क गोश्त खरीदबा मे दिलचस्पी ल रहल अछि, जाहि स एहि क्षेत्र मे सेहो संभावना नजरि आबि रहल अछि। विगत 17-18 जनवरी कए यूक्रेन क एकटा टीम बिहार आयल छल। मंत्री क अनुसार बिहार मे यूनिट लगाकए एहि पर ध्यान देल जाए, त कारोबार मे नीक उछाल आबि सकैत अछि।
मुख्य पृष्ठ समाद विशेष बिहार आब देश भरि कए खुआउत माछ!


text:
स्व. श्री वैद्यनाथ मिश्र “यात्री” केर जन्म १९११ ई. मे अपन मामागाम सतलखामे भेलन्हि, जे हुनकर गाम तरौनीक समीपहिमे अछि। यात्री जी अपन गामक संस्कृत पाठशालामे पढ़ए लगलाह, फेर ओऽ पढ़बाक लेल वाराणसी आऽ कलकत्ता सेहो गेलाह आऽ संस्कृतमे “साहित्य आचार्य” केर उपाधि प्राप्त कएलन्हि।
तकर बाद ओऽ कोलम्बो लग कलनिआ स्थान गेलाह पाली आऽ बुद्ध धर्मक अध्ययनक लेल। ओतए ओऽ बुद्धधर्ममे दीक्षित भए गेलाह आऽ हुनकर नाम पड़लन्हि नागार्जुन। यात्रीजी मार्क्सवादसँ प्रभावित छलाह। १९२९ ई. क अन्तिम मासमेमे मैथिली भाषामे पद्य लिखब शुरू कएलन्हि यात्री जी। १९३५ ई.सँ हिन्दीमे सेहो लिखए लगलाह।
स्वामी सहजानन्द सरस्वती आऽ राहुल सांकृत्यायनक संग ओऽ किसान आन्दोलनमे संलग्न रहलाह आऽ १९३९ सँ १९४१ धरि एहि क्रममे विभिन्न
जेलक यात्रा कएलन्हि। हुनकर बहुत रास रचना जे महात्मा गाँधीक मृत्युक बाद लिखल गेल छल, प्रतिबन्धित कए देल गेल।
भारत-चीन युद्धमे कम्युनिस्ट पार्टी द्वारा चीनकेँ देल समर्थनक बाद यात्रीजीक मतभेद कम्युनिस्ट पार्टीसँ भए गेलन्हि। जे.पी. अन्न्दोलनमे भाग लेबाक कारण आपात्कालमे हिनका जेलमे ठूसि देल गेल। यात्रीजी हिन्दीमे बाल साहित्य सेहो लिखलन्हि। हिन्दी आऽ मैथिलीक अतिरिक्त बांग्ला आऽ संस्कृतमे
सेहो हिनकर लेखन आएल। मैथिलीक दोसर साहित्य अकादमी पुरस्कार १९६९ ई. मे यात्रीजीकेँ हुनकर कविता संग्रह “पत्रहीन नग्न गाछ”पर भेटलन्हि।
१९९४ ई.मे हिनका साहित्य अकादमीक फेलो नियुक्त कएल गेल।
यात्रीजी जखन २० वर्षक छलाह तखन १२ वर्षक कान्यासँ हिनकर विवाह भेल। हिनकर पिता गोकुल मिश्र अपन समाजमे अशिक्षितक गिनतीमे छलाह, मुदा चरित्रहीन छलाह। यात्रीजीक बच्चाक स्मृति छन्हि, जे हुनकर पिता कोना हुनकर अस्वस्थ आऽ ओछाओन धेने मायपर कुरहड़ि लए मारबाक लेल उठल छलाह, जखन ओऽ बेचारी हुनकासँ अपन चरित्रहीनता छोड़बाक गुहारि कए रहल छलीह।
यात्रीजी मात्र छ वर्षक छलाह जखन हुनकर माए हुनका छोड़ि प्रयाण कए गेलीह। यात्रीजीकेँ अपन पिताक ओऽ चित्र सेहो रहि-रहि सतबैत रहलन्हि जाहिमे हुनकासँ मातृवत प्रेम करएबाली हुनकर विधवा काकीक, हुनकर पिताक अवैध सन्तानक गर्भपातमे, लगभग मृत्यु भए गेल छलन्हि। के एहन पाठक होएत जे यात्रीजीक हिन्दीमे लिखल “रतिनाथ की चाची” पढ़बाक काल बेर-बेर नहि कानल होएताह। पिता-पुत्रक ई घमासान एहन बढ़ल जे पुत्र अपन बाल-पत्नीकेँ पिता लग छोड़ि वाराणसी प्रयाण कए गेलाह।
कर्मक फल भोगथु बूढ़ बाप हम टा संतति, से हुनक पाप ई जानि ह्वैन्हि जनु मनस्ताप अनको बिसरक थिक हमर नाम माँ मिथिले, ई अंतिम प्रणाम! (काशी/ नवंबर १९३६) काशीसँ श्रीलंका प्रयाण “कर्मक फल भोगथु बूढ़ बाप” ई कहि यात्रीजी अपन पिताक प्रति सभ उद्गार बाहर कए दैत छथि। १९४१ ई. मे यात्रीजी पत्नी, अपराजिता, लग आबि गेलथि।
१९४१ ई. मे यात्रीजी दू टा मैथिली कविता लिखलन्हि- “बूढ़ वर” आऽ विलाप आऽ एकरा पाम्फलेट रूपमे छपबाए ट्रेनक यात्री लोकनिकेँ बेचलन्हि।जीविकाक ताकिमे सौँसे भारत दुनू प्राणी घुमलाह। पत्नीक जोर देलापर बीच- बीचमे तरौनी सेहो घुमि कए आबथि। आऽ फेर अएल १९४९ ई. अपना संग लेने यात्रीजीक पहिल मैथिली कविता-संग्रह “चित्रा”।
१९५२ ई. धरि पत्नी संगमे घुमैत रहलथिन्ह, फेर तरौनीमे रहए लगलीह। यात्रीजी बीच- बीचमे आबथि। अपराजितासँ यात्रीजीकेँ छह टा सन्तान भेलन्हि, आऽ सभक सभ भार ओऽ अपना कान्हपर लेने रहलीह। यात्रीजी दमासँ परेशान रहैत छलथि। हम जखन दरभंगामे पढ़ैत रही तँ यात्रीजी ख्वाजा सरायमे रहैत छलाह। हमरा मोन अछि जे मैथिलीक कोनो कार्यक्रममे यात्रीजी आएल छलाह आऽ कम्युनिस्ट पार्टीबला सभ एजेन्डा छीनि लेने छल।
अगिले दिन यात्रीजी अपनाकेँ ओहि धोधा- धोखीमे गेल सभाक कार्यवाहीसँ हटा लेलन्हि। एमर्जेन्सीमे जेल गेलाह तँ आर.एस.एस. केर कार्यकर्ता लोकनिसँ जेलमे भेँट भेलन्हि। आऽ जे.पी.क सम्पूर्ण क्रान्तिक विरुद्ध सेहो जेलसँ बाहर अएलाक बाद लिखलन्हि यात्रीजी।
यात्रीजी मैथिलीमे बैद्यनाथ मिश्र “यात्री” आऽ हिन्दीमे नागार्जुन केर नामसँ रचना लिखलन्हि। “पृथ्वी ते पात्रं” १९५४ ई. मे “वैदेही”मे प्रकाशित भेल छल, हमरा सभक मैट्रिकक सिलेबसमे छल। यात्रीजी लिखैत छथि- “आन पाबनि तिहार तँ जे से। मुदा नबान निर्भूमि परिवारकेँ देखार कए दैत छैक। से कातिक अबैत देरी अपराजिता देवीक घोघ लटकि जाइन्हि। कचोटेँ पपनियो नहि उठा होइन्ह ककरो दिश! बेसाहल अन्नसँ कतउ नबान भेलइए”?
आऽ अन्तमे यात्रीजीक संस्कृत
पद्य:- वासन्ती कनकप्रभा प्रगुणिता
पीतारुर्णेः पल्लवैः
हेमाम्भोजविलासविभ्रमरता
दूरे द्विरेफाः स्ता
यैशसण्डलकेलिकानन कथा
विस्मरिता भूतले
छायाविभ्रमतारतम्यतरलाः
तेऽमी “चिनार” द्रुमाः॥
बसंतक स्वर्णिम आभा द्विगुणित भऽ गेल
अछि पीयर-लाल कोपड़सँ। स्वर्णकाल भ्रममे
भौरा सभ एकरासँ दूर-दूर रहैत अछि। नन्दनवनक विहार जे
पृथ्वीपर बिसारि दैत छथि, छाह झिलमिल घटैत-बढ़ैत
जिनक डोलब अछि चंचल आ तरल। ओही चिनारकेँ
हम देखने छी अडिग भेल ठाढ़।
सौजन्य सँ : ।। मिथिला मंथन ।।


text:
पटना । बिहार धार्मिक-पौराणिक-सांस्कृतिक विशिष्टता आ विविधता क स्थल अछि। सब जिला क अपन खास सांस्कृतिक-पौराणिक पहचान अछि। एहि पहचान सब स आम जनता कए अवगत करेबा लेल राज्य सरकार गंभीर पहल शुरू केलक अछि। सूचना आ जनसंपर्क विभाग एहि सन्दर्भ मे सांस्कृतिक/पौराणिक महत्त्व क स्थल पर आधारित डॉक्यूमेंट्री फिल्म बनेबाक योजना तैयार केलक अछि ताकि आम जन कए बिहार क वैविध्य आ वैशिष्ट्य क जानकारी भेट सकए। सूचना आ जनसंपर्क विभाग क राज्यस्तरीय मासिक बैसार क दौरान सूचना सचिव ब्रजेश मेहरोत्रा एकरा लेल इलेक्ट्रोनिक इंजीनियर कए निदेशित केलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना : लगभग 40 साल पुरान सपना आखिरकार जमीन पर एबा लेल तैयार अछि। शुक्रदिन पटना क गंगा क कछैर मे दीघा स दीदारगंज क बीच गंगा ड्राइव वे क महत्वकांक्षी परियोजना लेल निर्माण कंपनी तय भ गेल। कई सालक मेहनत क बाद 1950 करोड़ क सिविल कास्ट क एहि परियोजना कए नवयुगा इंजीनियरिंग कंपनी लिमिटेड 1789 करोड़ टका क सबस कम दर कोट क हासिल क लेलक। पथ निर्माण विभाग क सचिव प्रत्यय अमृत कहला जे दशहरा क आसपास पटना सिटी दिस सएहि बहुप्रतीक्षित परियोजना क कायार्रंभ होएत। करार क अनुसार चारि साल मे एहि परियोजना कए पूरा कैल जाएत।
पूर्णत: ग्रीन फील्ड प्रोजेक्ट लेल शुक्रदिन बिहार स्टेट रोड डेवलपमेंट कारपोरेशन क कान्फ्रेस हाल मे फाइनेंसियल बिड कए खोलल गेल। एहि मे चारिटा कंपनी क बीच मुकाबला छल। एफकान क बिड कए जखन खोलल गेल त ओ 2200 करोड़ टकाक दर कोट केने छल, एचसीसी स 2810.68 करोड़ आ सिंप्लेक्स 2331 करोड़ रेट रखने छल। ओतहि नवयुगा महज 1789 करोड़ मे इ परियोजना झटकबा मे सफल रहल। संगहि ओ .65 फीसद क रिबेट क उल्लेख सेहो केलक अछि। एहि हिसाब स ओ एहि परियोजना लेल 1777.372 करोड़ टका क दर कोट केने छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
राज्य सरकार दोसर बेर केलक अनुशंसा
मणिभूषण झा
पटना । लोकसभा चुनाव सँ पहिने राज्य सरकार फेर एकटा पैघ पहल केलक। मल्लाह आ नोनिया क संग निषाद जाति क सेहो अनुसूचित जनजाति मे शामिल करबाक लेल इथेनोग्राफिक अध्ययन रिपोर्ट क संगे केन्द्रीय जनजातीय कार्य मंत्रालय क अनुशंसा भेजल गेल अछि ।
राज्य सरकार ई कार्रवाई मुख्यमंत्री नितीश कुमार क आदेश पर कयलक । एहि सँ पहिने वर्ष 2015 मे विधानसभा चुनाव सँ पहिने राज्य सरकार मल्लाह, निषाद (बिंद, बेलदार, चाई, तीयर, खुलबट, सुरहिया, गोढ़ी, वनपर, केवट) आ नोनिया जाति कए एसटी मे शामिल करेबाक लेल पहल केने छल । तखन केन्द्रीय जनजातीय कार्य मंत्रालय राज्य सरकार सँ एहि सब जातिक इथेनोग्राफिक अध्ययन करा कए रिपोर्ट क संगे अनुशंसा पठाबय लेल कहने छल ।


text:
हम जितमोहन झा, आय समस्त मिथिलांचल वासी के बीच परमहंस लक्ष्मीनाथ गोस्वामी जी के सम्पूर्ण जीवनी, आर हुनकर रचित ग्रन्थ गीतावली के इ-प्रकाशन लेल उपस्थित छी।
हम निक जोका बुझैत छी, गोस्वामी जीक जीवनी आर हुनकर ग्रन्थ कs इ-प्रकाशित करब बहुत कठिन काज अछि। मुदा हमरा विश्वास अछि, यदि बाबा के कृपा भेल तें हम एहि मs जरूर सफल होयब।
गीतावली कs इंटरनेट पर प्रकाशित करबाक इच्छा ओना तें हमरा बहुत पहिने सs छले, मुदा किछ दिन पहिने हमरा "परमहंस लक्ष्मीनाथ गोस्वामी समिति - जमशेदपुर" द्वारा सन 1969 ईo मs प्रकाशित, परमहंस लक्ष्मीनाथ रचित ग्रन्थ "गीतावली" हाथ लागल। जे पूर्ण रुपे फाटल अवस्था मs अछि। हम ओकरा पढ़बाक प्रयाश के रहल छी। बस अपने सभक आशीर्वाद चाही, ताकि हम इ कठिन काज कs पूरा के सकी।
बनगाँव ऑनलाइन वेबसाइट बनेबाक पाछा हमर उद्देश्य सब बनगाँव वासी कs इंटरनेट के माध्यम सs एक - दोसर संग जोरबाक अछि। हमर इच्छा अछि, बनगाँव ऑनलाइन एक निक समाचार पोटर्ल बने। ताकि गाम सs दूर रहैय बला हर बनगाँव वासी तक गाम के सभ समाचार पहुँचैत रहे।
चुकी हम खुद एखन गाम सs दूर मुंबई रही रहल छी, तें हमर इ प्रयाश एखन तुरंत संभव नै बुझा रहल अछि। हाँ, जहिया हम गाम मs रहे लागब तहिया एकरा पूरा करबाक प्रयाश करब। ताधरि आऊ सभ मिल बाबा लक्ष्मीनाथक गुणगान करी।
प्रेम सँ कहु जय बाबाजी
नोट : बाबा के भक्त सभ भाषा - भाषी के लोक छैन्ह, ताहि लेल हुनकर जीवनी आर विशिष्ट चमत्कार हम हिंदी मs लिखब।
संगे "परमहंस लक्ष्मीनाथ गोस्वामी समिति - जमशेदपुर" द्वारा सन 1969 ईo मs प्रकाशित (गीतावली) के टैपिंग आर प्रिंटिंग मs बहुत रास अशुद्धि देखल गेल। जकरा मs हम कुनु परिवर्तन करब उचित नै बुझैत छी। एहि लेल क्षमा चाहब।
धन्यवाद।


text:
महाराजी बाँध सबहक मरम्मति मे भेल अनियमितता क विरुद्ध दर्ज होयत प्राथमिकी
मधुबनी। जिला क बेनीपुर अनुमंडल अंतर्गत रानीपुर मतरहरी आ नजरा अवस्थित महाराजी बाँध क निरीक्षण.जिला पदाधिकारी श्री शीर्षत कपिल अशोक आ एस.पी. श्री दीपक वरनवाल संयुक्त रूपेँ कयलन्हि आ आगत बाढि से सुरक्षा हेतु उपस्थित संबंधित पदाधिकारी सब के आवश्यक निर्देश देलन्हि। पदाधिकारी सब रानीपुर मतरहरी क ओहन जगह सबहक सघन अवलोकन कयलन्हि जतय जल संसाधन विभाग आ बाढ नियंत्रण.प्रमंडल अधिकार क्षेत्र क बहना बनाय पेँच फसौने छलाह आ १५ वर्ष से एहि डेढ कि.मी.मे एको टोकरी माटि नहि खसौने छलाह। ध्यातब्य अछि जे ई भू-भाग रानीपुर गाँव क मूहेँ पर अछि आ.बाढि अबितहि सबसे पहिने जलमग्न भ जाईत अछि। भारी जल दबाब क.कारणे अगल बगल क बाँध सब के तहस नहस क दैत छैक जेकर संख्या विगत बाढि मे मात्र.बेनीपट्टी प्रखंड मे २३ छल।
समप्रति मरम्मति काज बलुआही.माटि से.कराओल गेलैक अछि तेँ एकर संगे उच्चीकरण काज परसेहो सवाल उठाओल जा रहल अछि। निरीक्षण क क्रममे जिला पदाधिकारी कयल गेल काज सबहक गुणवत्ता पर अप्रसन्नता व्यक्त करैत बाढ नियंत्रण.प्रमंडल, झंझारपुर.क एक कनीय अभियंता आ संवेदक जे सरकार क कड़ोरो टाका वर्वाद कयलन्हि अछि हुनका विरुद्ध प्राथमिकी दर्ज करेबाक कार्रवाई कयल जैत। जिला पदाधिकारी , एस डी एम मुकेश रंजन एहि डेढ़ कि.मी. भूभाग मे उच्चीकरण करेबाक निदेश देल। आस पास क तीन संवेदनशील स्थल के चिन्हित कय २५।सौ पाली बैग देबाक निदेश सी ओ पी. के. सिंह.के देल। बाँध पर सिंचाई आ.मरमम्ति काज क अतिरिक्त वाहन परिचालन पर रोक सहित अन्य सुरक्षा संबंधी निदेश. उपस्थित.पदाधिकारी सब के देल गेल।


text:
असमंजस
हमर एकटा मित्र छैथ
हमर बहुत नजदीक,
मुदा हमरा स एकटा दूरी लेने खास,
गढैत रहैत छथि नव-नव परिभाषा,
दैत रहैत छथि नया रूप सभ के,
अपन जरूरत के हिसाब सs,
अपन आवश्यकता के अनुरूप,
आई काल्हि ओ किछु परेशान छैथ्,
अपन एकटा महिला सहकर्मी के लेल,
भेटल छलथि काल्हि,
कहि रहल छलथि अपन मन केर व्यथा,
मुदा ओ एकरो करय छथि परिभाषित,
अपन आदत के अनुरूप,
अपन स्वभाव के अनुसार,
कखनो कहैत छथि,
एकरा जीवन के एकटा खूबसूरत जरूरत,
तs कखनो एकटा उपभोग केर वस्तु मात्र,
हम अपने हैरान छी, परेशान छी,
कियैक नहि समझि पाबैत छियन्हि हुनका,
की हमर ई मानसिक कमजोरी छी,
अथवा ओ अपने छैथ एकटा अबूझ पहेली.
(नोट- ई रचना मूलत: वर्ष 2003 मे हिन्दी मे लिखने छलहू. कहल जायत छैक जे कोनो भाषा अपना आप मे एतेक कंजूस होयत छैक जे अपन सुन्दरता कहियो दोसर भाषा के नहि दैत छैक. ई रचना हम समर्पित करैत छी प्रिय “राजीव लाल जी” के जिनक प्रेरणा सs पहिल बेर मैथिली मे किछु लिखय के प्रयास कय रहल छी. स्वभाविक अछि जे बहुत रास गलती भेल होयत. अपनेक लोकनि सS हमर आग्रह जे अपन प्रतिक्रिया के माध्यम सs अपन विचार भेजू जाहि सs हमरा प्रेरणा भेटट आओर आगू एहि स बढिया किछु आओर लिखय के प्रयास करब. कविता लिखनाय तs हमर बस के बात नहि अछि आ नहि कहानी मुदा ई हमर प्रयास रहत जे समय-समय पर किछु आलोचना, समालोचना सभ अपनेक सेवा मे प्रस्तुत करी.)
प्रणाम-
क़ुन्दन कुमार मल्लिक.
ग्रुप सनोफी-एभेंटिस,
बंगलोर (भारत)
दूरभाष- +91-9740166527.
E-mail- kkmallick@gmail.com
kundanmallick@yahoo.com


text:
सुरेंद्र किशोर
बिहार मे मंडल आंदोलन क पृष्ठभूमि मे सन् 1990 मे लालू प्रसाद क एकटा मजबूत पिछडा वोट बैंक तैयार भेल छल। काफी समय तक ओहि आधार पर चुनाव होइत रहल। लालू प्रसाद इंदिरा गांधी क वोट बैंक कए बिहार मे तोड़ने छलाह। इंदिरा गांधी क वोट बैंक क आधार पर 1969 स 1990 तक चुनाव भेल छल। सन् ’77 जरूर अपवाद अछि।
गत पांच साल मे अपन सरकारी-गैर सरकारी प्रयास स मुख्यमंत्री नीतीश कुमार लालू क वोट बैंक क शिलाखंड कए एक हद तक तोड़ि देलथि अछि। आइ बिहार विधानसभा क चुनाव आकहि टूटि रहल पुरान जातीय वोट बैंक क पृष्ठभूमि मे नव मुद्दा क आधार पर भ रहल अछि। वोट बैंक क महत्व एखनो मौजूद अछि, मुदा ओकर स्वरूप बदलि चुकल अछि। वोट बैंक क बदलल स्वरूप मे आब विकास आ सुशासन क बेसी आग्रह अछि। इ बिहार क लेल शुभ संकेत अछि।
जातीय आ सांप्रदायिक वोट बैंक क मजबूत पूंजी क बल पर नेता आओर दल निश्चिंत भ कए विकास आ सुशासन स विमुख भ गेलाह त हुनकर वोट बैंक नहि रहल। आब नहि कांग्रेस क महिला, ब्राह्मण, अल्पसंख्यक आ दलित क वोट बैंक रहल आ नहि लालू प्रसाद क पिछड़ा-अल्पसंख्यक वोट बैंक।
रामविलास पासवान क दलित वोट बैंक सेहो आब तार-तार भ चुकल अछि। ताहि लेल बदलल राजनीतिक परिस्थिति मे लालू प्रसाद मतदाता स एक बेर फेर इ वायदा क रहल छथि जे ओ सत्ता मे एलाक बाद पुरान गलती कए नहि दोहरेताह यानी ओ विकास करताह आ कुशासन राज नहि चलेताह।
ओे तरह-तरह स सवर्ण नेता कए सेहो गला लगा रहल छथि। एहि स पहिने ओ एकटा मजबूत पिछड़ा वोट बैंक क मालिक हेबाक गुमान मे छलाह आ सवर्ण नेता क सामने झुकबाक जरूरत महसूस नहि करैत छलाह। लालू प्रसाद मीडिया स कहला जे हुनकर राजद आब पहिनेवाला राजद नहि अछि। किछु लोक छल, जे हमर शासन काल मे बदनामी हमर गला डाली देलक। हमर सरकार बनत त आब एहन लोक कए सटए नहि देब, मुदा बिहार क राजनीति क जानकारी कहैत छथि जे जखन-जखन लालू प्रसाद चुनाव हारैत छथि, त कहैत छथि जे आब ओ एहन गलती नहि करताह। चुनाव जीतलाक बाद फेर ओहने लोकक संग भजाइत छथि। कमोबेश एहने हाल रामविलास पासवान क सेहो अछि। बिहार कांग्रेस घोषणा केलक अछि जे ओ आब अति पिछड़ा कए तरजीह देत यानी बिहार मे राजनीति क एजेंडा बदलि गेल अछि।
सन् 2005 क बिहार विधान सभा चुनाव मे जतए एनडीए क नारा छल न्याय क संग विकास, ओतहि लालू प्रसाद आ रामविलास पासवान क मुख्य जोर सांप्रदायिक तत्व क विनाश पर छल। एतबा धरि जे लोजपा नेता रामविलास पासवान 2005 क मार्च मे राजद स मिली कए सरकार एहि लेल नहि बनेलाह जे राजद मुस्लिम मुख्यमंत्री क प्रस्ताव कए ठुकरा देलक। आब रामविलास पासवान मुस्लिम मुख्यमंत्री क आग्रह छोड़िकए इ घोषणा करि देलाह जे यदि राजद -लोजपा गठबंधन सत्ता मे आयल त लालू प्रसाद मुख्यमंत्री आ उप मुख्यमंत्री हुनक भाई पशुपति कुमार पारस हेताह। दरअसल, मुख्यमंत्री आ उप मुख्यमंत्री पद क उम्मीदवार क घोषणा क पाछु कम स कम यादव आ दलित वोट बैंक कए बचा लेबाक मंशा अछि।
मुख्यमंत्री क उम्मीदवार क रूप मे लालू प्रसाद आ नीतीश कुमार आब आमने-सामने छथि। एहि लेल मतदाता क दुविधा समाप्त भ चुकल अछि। दूनू नेता क कामकाज लोक क सामने अछि। नीतीश कुमार सन् 2005 मे जखन सत्ता पर काबिज भेलाह, तखने स ओ जातीय वोट बैंक कए तोड़बा क कोशिश मे लागी गेलाह।
नीतीश कुमार कए लगल जे जखन धरि जातीय वोट बैंक क शिलाखंड नहि टूटत, तखन धरि कोनो सार्थक राजनीति या फेर शासन नीति बिहार मे नहि चलि सकैत अछि। जातीय वोट बैंक क रहैत सरकारी विकास क लाभ सब जाती आ धर्म क लोेक कए समान रूप स नहि भेट सकैत अछि।
पहिने इ होइत छल जे नेता आ दल बनेलक त पैघ जातीय आ सांप्रदायिक वोट बैंक, मुदा थोड़ बहुत सरकारी लाभ पहुंचेलक त सिर्फ अपन जातीय समूह कए। भावनात्मक नारा क कारण जातीय वोट बैंक मे शामिल अन्य मतदाता अपन आराध्य नेता क संग नहि छोड़लथि।
नेता निश्चिंत भ सिर्फ राज भोगलक आ आम जन क कए कहे, अपन वोट बैंक मे शामिल विभिन्न जातीय आ धार्मिक समूह क कल्याण क सेहो ध्यान नहि राखल गेल। बिहार पिछड़ैत चल गेल। अपन वोट बैंक कए नेता स्थायी बुझि गलती केलथि। एहि गलती पर आब ओ पचता रहल छथि, मुदा आब देर भ चुकल अछि, किया जे एहि बीच नीतीश कुमार एकटा पैघ लकीर खींच देलथि अछि।
सत्ता मे एलाक बाद नीतीश कुमार तरह-तरह स उपेक्षित अति पिछड़ल जिनकर आबादी बिहार क कुल आबादी क करीब 32 प्रतिशत अछि, कए राजनीतिक आ आर्थिक विकास क लेल कईटा डेग उठेलाह । संगहि नीतीश सरकार द्वारा गठित महादलित आयोग इ रपट देलक जे बिहार क दलित मे महादलित वर्ग सेहो अछि, जेकर आबादी कुल दलित मे 31 प्रतिशत अछि।
एहि मे एकोटा आईएएस, आईपीएस़, डॉक्टर या इंजीनियर नहि अछि। बाद मे किछु अन्य दलित जाति कए सेहो महादलित मे नीतीश सरकार शामिल केलक। ओकर विकास आ कल्याण क लेल विशेष कार्यक्रम चलेलाह। एहि तरह स दलित वोट बैंक सेहो टूटल। एहि तरह स अति पिछड़ा क लेल पंचायत आ नगर निकाय मे आरक्षण क प्रावधान करि आ किछु दोसर कल्याणकारी काज क कारण लालू प्रसाद क पिछड़ा वोट बैंक सेहो आब ध्वस्त भ चुकल अछि। एहि लेल लालू प्रसाद कीमत चुकाकए रामविलास पासवान स चुनावी समझौता क लेल मजबूर भ गेलथि अछि।
संकेत अछि जे जातीय वोट बैंक क राजनीति आब बिहार मे निर्णायक नहि रहल। एकर एकटा झलक 2009 क लोकसभा चुनाव मे सेहो बिहार मे भेटल छल, जखन एनडीए कए कुल 40 मे स लोक सभा क 32टा सीट भेटल छल। गत साल सितंबर मे भेल बिहार विधान सभा क उपचुनाव मे जरूर एनडीए उम्मीदवार बुरी तरह स हारि गेलाह, मुदा ओ चुनाव एकटा विशेष तनावपूर्ण स्थिति मे भेल छल, मुदा ओ स्थिति आब नहि अछि। एखन धरि भेट रहल संकेत स इ साफ भ रहल अछि जे विधानसभा चुनाव मे विकास, कानून व्यवस्था, सुशासन आ समरस समाज महत्वपूर्ण मुद्दा रहत।
लेखक वरिष्ठ पत्रकार छथि
बिहार क बनैत-बिगड़ैत वोट बैंक
सुरेंद्र किशोर


text:
'मैथिल समाज सं आशा कें भेटलैक निराशा'
कलकत्ता.
मध्यमग्राम कांड केर धाह सं कलकत्ता झड़कि गेल अछि एहि संपूर्ण मामिला मे मैथिल उदासीनता शर्मनाक
अछि. ममता बनर्जी सरकार कें सत्ता मे अयलाक बाद बंगाल मे दुष्कर्म केर कांड मे जाहि तरहें वृद्धि भेल अछि. ई स्थिति आजादी सं पहिने भेल ओहि घटनाक स्मरण करबैत अछि, जाहि कें बाद गांधीजी सेहो मर्माहत भेल छलाह. सरकार केर हालति ततेक खराप छै जे ओ पीड़िता केर दुःख सं बेसी अपन बचाव मे लागल अछि. पुलिस विभाग केर नाकामी जगजियार भेने प्रशासन गुम्म अछि. देश भरि मे बदनाम होइत छवि कें बचयबाक लेल सरकार कें जतेक भ' सकैत अछि अपन बचाव लेल अपस्यांत अछि. एहि समस्त क्रियाकलाप मे पीड़िता ओ ओकर परिवार केर घोर उपेक्षा जे भेल अछि, जे निंदनीय अछि. ज्ञात हो जे पीड़िता मिथिला सं सम्बन्ध रखैत अछि आ समस्तीपुर केर निवासी अछि. दुष्कर्मक बाद किशोरी कें जरा क' मारि देल गेल जकर बाद बवाल शुरू अछि. कलकत्ता मे विभिन्न संगठन द्वारा सरकार केर विरोध मे जुलूस आदि निकलल जा रहल अछि. मामिला मे सौरभ गांगुली, गीतेश शर्मा सहित बुद्धिजीवी लोकनि आगां अयलाह अछि.
कतय अछि मैथिल संगठन?
कोलकाता मे साल भरि विभिन्न तरहक साहित्यिक-सांस्कृतिक गतिविधि चलौनिहार मैथिल संगठन सभ एहि मामिला चुप अछि. किनको कनियो फुरसति नहि अछि जे अप्पन लोक लेल किछु क' सकत. किछु दिन पूर्व मिथिला केर हक़ लेल पार्टी चलौनिहार एक नेता एही घटना कें ल' मिथिमीडिया सं संपर्क केलनि आ मिथिमीडिया दिस सं सूचना उपलब्ध कराओल गेल. तहिया सं आइ धरि ओहि नेता कें एहि कें ल' किछु करैत ने देखल गेल आ ने सुनल गेल. मैथिल लोकनि द्वारा एहि मामिला मे निश्चिन्त रहब शर्मनाक अछि. कलकत्ता एहि मामिला मे बेस कमजोरी देखओलक अछि. एतय युवा एक्टिविस्ट केर पूर्ण अभाव अछि. साहित्यिक-सांस्कृतिक गतिविधि मे सभ सं बेसी एक्टिव महानगर जनसरोकारी मामिला मे नयन निच्चा कयने अछि. धियान देबय योग्य बात ई अछि जे बिहारी संगठन सभ सेहो मामिला मे कतियाएल अछि.
हमसे किसी ने कहा ही नहीं!
पीड़िता केर पिता एक समाचारपत्र कें देल बयान मे कहलनि अछि जे मैथिल समाज केर अंग रहने हुनका गुमान छलनि मुदा बेर पर केओ काज नही आयल. जखन मिथिमीडिया एही मामिला मे कलकत्ता मे अपना कें मैथिल समाज केर पक्षधर राजनेता कहयवला नेता सं संपर्क केलक त' ओ कहलनि जे हमरा पीड़ित दिस सं केओ संपर्क नहि कयलक. हम एहि मामिला मे अपना दिस सं बहुत किछु क' रहल छी. यौ सरकार, आब करय लेल बांचल की अछि? ज्ञात हो जे ओ नेता सत्तासीन पार्टी सं जुडल छथि आ निष्क्रियताक कारण राजनीतिक बाध्यता भ' सकैछ. ओम्हर एहि समस्त मामिला मे मैथिल बुद्धिजीवी लोकनि सुगबुगायब शुरू केलाह अछि. बिहार सरकार दिस सं पीड़ित परिवार कें देल आर्थिक मदति राहत आ उसास लेने आयल.
पीड़ित परिवारक संग अछि जनसमूह
अपराधी पुलिस गिरफ्त मे अछि आ ओकरा फांसी केर सजा देल जयबाक मांग कयल जा रहल अछि. पीड़ित परिवार कें मीडिया, बुद्धिजीवी ओ जनसमूहक संग अछि. वामसमर्थित संगठन सभ सेहो शुरुए सं पीड़ित परिवार केर संग अछि जे सभ तरहक मदति लेल तैयार अछि. महानगर मे सरकार कें घेरबाक कोनो अवसर विपक्षी नहि छोड़य चाहैत अछि. मामिला केर राजनीतिकरण भेने बिहार सरकार द्वारा पहुँचाओल आर्थिक मदति कें सेहो लोक ओही चश्मा सं देखैत अछि. मुदा जे हो मिथिला-मैथिली नाम पर अपन राजनीति चमकाबयवला नेता सभ देखार भेलाह अछि.
(Report: मिथिमीडिया ब्यूरो)


text:
कृष्ण जन्माष्टमी
कृष्ण जन्माष्टमीके सातम आठम, गोकुलष्टमी, अष्टमी रोहिनी, श्रीकृष्ण जयन्ती, श्री जयन्ती वा साधारण भाषामे जन्माष्टमी सेहो कहल जाइत अछि । भगवान विष्णुक आठम् अवतारक रूपमे श्री कृष्णक जन्मदिनक अवसरमे हिन्दूसभद्वारा मनाएल जाइवाला ई एक वार्षिक पर्व छी ।[२] कृष्ण जन्माष्टमीमे हिन्दूसभ भगवान श्री कृष्णक पूजा-आराधना करैत श्रद्धा-भक्तिपूर्वक मनावैत अछि । ज्ञानयोग, कर्मयोग आ भक्तियोगक प्रणेता भगवान श्रीकृष्णक जन्म द्वापरयुगमे हिन्दू पञ्चाङ्ग अनुसार भाद्रकृष्ण अष्टमीक मध्यरातमे होएसँ आईके दिनमे श्रीकृष्ण जन्माष्टमी आ रातिके मोहरात्री कहल जाइत अछि। जन्माष्टमीक दिन हिन्दु बसोवास रहल क्षेत्रक कृष्ण मन्दिरसभमे भगवान् श्रीकृष्णक पूजा-आराधना, प्रवचन, भजन-कीर्तन करिके साथे विशेषकरि महिलासभ व्रत बसि रातिभर जाग्राम रहैवाला चलन अछि ।[३] अन्याय, अत्याचार आ राक्षसी प्रवृत्तिसँ मानवमात्रक संरक्षण करैक लेल भगवान् विष्णुक आठम् अवतारक रूपमे जन्मल श्रीकृष्ण आजीवन सत्यक पक्षमे रहैत सत्कर्मक लेल मानव समुदायक प्रेरित केनए छल । कुरुक्षेत्रमे कौरवसभसँ लडाईमे संलग्न पाण्डवसभमेसँ अर्जुनक उपदेश दै के क्रममे स्वयं उनकर मुखारविन्दसँ व्यक्त श्रीमद्भागवत गीता हिन्दूसभक पवित्र ग्रन्थ मानल जाइत् अछि । बाल्यकालसँ ही अपन विचित्र लीला देखेने श्रीकृष्ण पुतना, कंस, जरासन्ध, शिशुपाल जेहन दानवी प्रवृत्तिक संहार केनए छल । जन्माष्टमीमे पाटनक मंगलबजारस्थित प्रसिद्ध कृष्ण मन्दिरमे बड्का मेला लगैत अछि। एही उपलक्ष्यमे काठमाडौंलगायत मुलुकक विभिन्न नगरक विभिन्न धार्मिक संघ/संस्थासभद्वारा श्रीकृष्णक झाँकीसहित शोभायात्रा निकालेके चलन अछि । भारतमे समेत विभिन्न समुदायक हिन्दू धर्मावलम्बीसभ कृष्णाष्टमी हर्षोल्लासक साथ मनावैत अछि ।[४]
विषय सूचीसभ
अनुष्ठान[सम्पादन करी]
सन्दर्भ सामग्रीसभ[सम्पादन करी]
- ↑ "September 2015 Calendar with Holidays", अभिगमन तिथि २० नवम्बर २०१४।
- ↑ "Sri Krishna Janamashtami celebrated in the city". The Hindu. 24 August 2008. http://www.hindu.com/2008/08/24/stories/2008082458410200.htm. अन्तिम पहुँच तिथि: 12 August 2009.
- ↑ "In Pictures: People Celebrating Janmashtami in India", अभिगमन तिथि १० अगस्त २०१२।
- ↑ Packert, Cynthia. The Art of Loving Krishna: Ornamentation and Devotion. Indiana University Press, 2010. Print.


text:
चन्द्रशेखर वेङ्कट रामन
चन्द्रशेखर वेङ्कट रामन (तमिल: சந்திரசேகர வெங்கடராமன்) (७ नोभेम्बर, १८८८ - २१ नोभेम्बर, १९७०) नोबेल पुरस्कारद्वारा सम्मानित भारतीय भौतिक-शास्त्री छेल। ईनकर जन्म दक्षिण भारतके तमिलनाडु प्रांतके तिरुचिरापल्ली नामक स्थानमे भल अछि। प्रकाशके प्रकीर्णनमे उत्कृष्ट कार्यके लेल वर्ष १९३०मे इनका भौतिकशास्त्रके प्रतिष्ठित नोबेल पुरस्कार देल गेल अछि । ईनकर आविष्कार ईनकर नाममे रमन प्रभावके नामसे चीनहल जाईत् अछि।
विषय सूचीसभ
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
पटना। हे रौ छोडा खो नहि तिरंगा तौं फाडि कए, नहि त मरबै मुंह चियारि कए जो झाडि कए….जी हां, इ गीत त बहुत साल पहिने लिखल गेल मुदा राज्य सरकार कए गुटखा दिस ध्यान आब गेल अछि। बिहार सरकार तम्बाकू आ निकोटिन युक्त गुटखा पर एक साल लेल प्रतिबंध लगा देलक अछि। खाद्य सुरक्षा आयुक्त संजय कुमार कहला अछि जे तम्बाकू आ निकोटिन युक्त गुटखा कए तत्काल प्रभाव स एक वर्ष लेल राज्य मे प्रतिबंधित क देल गेल अछि। ओ कहला जे एहि संबंध मे सब जिला पदाधिकारी, पुलिस अधीक्षक समेत अन्य संबंधित अधिकारी कए सूचना पठा देल गेल अछि। संजय क कहब अछि जे एहि आदेश क उल्लंघन करनिहार कए तीन लाख टका क जुर्माना आ एक वर्ष कारावास क सजा निर्धारित कैल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
बम्बई'क विक्टोरिया टरमिनल रेलवे स्टेशन. लोकल ट्रेन'क प्लेटफोर्म नम्बर 5. चारु तरफ भागम भाग. सब समय सँ पहिने गन्तव्य स्थान पर पहुँचे चाहैत छल. एहि क्रम में कतेको धक्कम-मुक्का. मुदा धक्कम-मुक्का रहितों सब आदमी एक दोसर सँ अनजान. भीड़ मे ठाढ़ प्रत्येक लोकनि असगरे बुझाइत. आ ओहि भीड़ मे रुद्र बाबु अपन पहचान केँ अपने ताकैत, नेरुल जेबाक लेल लोकल ट्रेन'क बाट तकैत छलाह.
हं रुद्र बाबु, मैथिल समाज मे इएह नाम, मुदा मुम्बई मे "झा साहब" आ प्रत्येक आफिसीयल फाइल मे "श्री रुद्रनारायण झा"क नाम सँ लोकप्रिय. भीड़ मे छुपल सन्नाटा के चीड़ केँ एकटा स्वर हुनक ध्यान के एकाग्रचित कयलन्हि. अवाज मे कियो नवयुवक मोबाइल पर बाजैत छलाह. माँ दुध'क उठौना कम नहि करिहैक. हम दोसर ड्राफ्ट पठा रहल छिहौक. एतय सब किछु बढियाँ छैक. आब हम खाना अपने सँ बनबैत छी, तेँ खेबाक पीबाक कोनो दिक्कत नहि. तु अपन स्वास्थ्य'क ध्यान राखिहैक.
रुद्र बाबु अपन पत्नीक ध्यान भँग करैत बजलाह। ऐँ सुनैत छी... देखियौक... देखियौक... हुनकर पत्नी बजलीह... अहाँ केँ त एहिना रहैत अछि. की देखबैक... एकटा युवक छथि आओर की... रुद्र बाबु जोर दैत बजलाह कनि कान दऽ के सुनियौक नहि... युवक अपन बात खतम करैत बजलाह... माँ हम स्टेशन सँ बाजि रहल छियौक... आवाज ठीक सँ नहि आबि रहल छैक. घर पहुँचि केँ फेर सँ फोन करबौक....
एकटा कोनो मैथिल नवयुवक छलाह जे कोनो बहुरष्ट्रीय कम्पनी मे काज करैत हेताह। एतबे अनुमान लगि सकलन्हि रुद्र बाबु केँ. मुदा एतबा काफी छल हुनका सँ परिचय करबाक लेल. हठाते लग जाए एक्के संग कतेको प्रश्न पुछि देल्थिन्ह, " एँ बौआ की नाम' भेल? कोन गाम घर भेल ? मुम्बई मे कतय रहैत छी आ की करैत छी?" करोड़ो अपरिचितक बीच मे एक चित-परिचित आवाज सुनि के ओहो नवयुवक केँ मोन गद-गद भ' गेलन्हि, कहल्थिन्ह, " हमर नाम भेल अमोल कुमार झा. गाम'क नाम ड्योढ़. एतय कम्प्युटर एशोसिएट्स नाम'क कम्पनी मे पिछला डेढ़ साल सँ कार्यरत छी. बड्ड नीक लागल अपने सँ भेँट क' केँ बम्बई सन महानगरी मे. मैथिली सुनि केँ कतेक आश्चर्य आ खुशी होयत अछि से की कहब! आ अपने'क परिचय?" हमर नाम भेल रुद्र नारायण झा, एतय नेरुल मे रहैत छी आ रेलवे मे आफिस सुपरीटेन्डेन्ट पोस्ट पर पिछला २५ साल सँ कार्यरत छी. ई हमर पत्नी आ ई हमर बेटी वर्षा थीकीह. एत्ते नेरुले मे कम्प्युटर ईन्जीनियरींग'क फाईनल ईयर'क विद्यार्थी थीकीह", रुद्रबाबु सेहो एके लाईन मे सब किछु कहि देलथिन्ह. "अपने कतय सँ ईन्जीनियरिंग केने छी ?" रुद्रबाबु'क बेटी, वर्षा, सेहो उत्साह सँ पुछि देल्थिन्ह. जी हम बी.एच.यू. सँ कम्प्युटर ईन्जीनियरिँग मे बी.टेक केने छी सन २००३ मे. "तखन त अहाँक सेलेक्श्न जे.ई.ई'क थ्रु सँ भेल होयत? कतेक रैंक छल" वर्षा के भेलेक जे किछू बेसीए पुछि देलिएक, मुदा एकटा भावरहित उत्तर पावि मोन शान्त भेलन्हि. "जी हमर सेलेक्श्न जे.ई.ई.'क थ्रू भेल छल आ हमर रैंक छ्ल ८९२ " अमोलो सहज भ' उत्तर देल्थिन्ह. स्त्री जाइतक ईएह चरित्र होइत अछि. अपना सँ नीचा व्यक्ति केँ देखि मोन मे अहं आ अपना सँ पैघ (हम उम्र) व्यक्ति के देखि, कम्प्लीट सेरेन्डर. २२ वर्षीय वर्षा आई.आई.टी.'क नाम सुनि लगभग सेरेन्डर क' देने छलईह.
बौआ हम अहाँक गाम गेल छलहुँ १९६८ मे. हमर दादीक नैहरा अहीँक गाम मे छलन्हि. बच्चे मे जिद्द क' केँ गेल छलहुँ. अहाँक ताबत जन्मो नहि भेल होयत" रुद्र बाबुक पत्नी अपन उपस्थितिक संग्यान कराबैत अमोल'क ध्यान अपना तरफ केलथिन्ह. बौआ रहैत कतय छी मुम्बई मे. हुनकर सामान्य सन'क दोसर प्रश्न छलन्हि. जी हम एतय अधेरी वेस्ट मे रहैत छी. कहियो हमर घर पर आऊ ने ? जी जरूर आयब. हमहु ते मैथिल लोकन्हि सँ नेटवर्क बढेबा मे विश्वास करैत छी. ई हमर कार्ड अछि. अपन बिजिनेस कार्ड आगु कय युवक पुछल्थिन्ह, " अपनेक डेरा नेरुल मे कतय अछि. अगिला वीक-एण्ड्स पर हम हाजिर रहब. दू-गोट मैथिल'क संवाद खतम भ गेल छल. कारण जे नेरुल'क लोकल ट्रेन प्लेट्फोर्म पर आबि गेल छल. अमोल शिष्टाचारवश प्रणाम कहि आगु बढ़ि गेलाह. वर्षा'क मोन मे छलैक जे ओहो कम सँ कम बाय-बाय कहि दैथि... मुदा हुनकर मोनमे बैसल ईन्फीरियरीटी-कम्प्लेक्स (सो काल्ड) हुनकर मुँह'क बात मुहे मे रोकि देल्कन्हि. मोन मे भेवो केलन्हि जे कहीं नवयुव'क बैड मैनर्स के नहि बुझि जान्हि. मोने मे सोचलन्हि ओ हमर लागिते के छथि. आ हमरा बैड मैनर्से के बुझि जेताह त हमरा ओहि सँ की घाटा. अपन मोन मे छुपल कथित ईन्फीरियरीटी-कम्प्लेक्स केँ जस्टिफाई करैत अपने आप के कहल्थिन्ह।
राति केँ सुतय काल मे रुद्रा बाबु केँ कतेको बात मोन पड़य लागलन्हि. मुम्बई मे मैथिल'क गोष्ठी मे प्रत्येक मास जाइत छलैथ. ओ मैथिल लोकन्हि सँ भेँट घाँट कय केँ हुनका गाम घर सँ दूर रहिनाई कहियो नहि अखरलन्हि. कोनो काज तिहार पर हरदम मैथिल लोकनिक भीड़. सुख मे दूःख मे हरदम लोक साथ देबाक लेल तैयार. मुदा एहि युवक सँ कहियो भेँट नहि भेलन्हि. इएह सब बात सोचैत सोचैत अपन पत्नी सँ कहलथिन्ह, "सुनै छी.... आई जे युवक भेटल छलाह दू साल पहिने भेटल रहितथि ते कतेक बढ़िया रहितेक, अपन बुचिया लेल कतेक बढियाँ रहितैक. मुदा सब किछु अछेतो भगवान के किछु दोसर मँजूर छलन्हि".
"से आइयो अहाँके के रोकने अछि. दुनियाँक प्रत्येक प्राणी अपन हित के आगु मे राखि केँ काज करैत छैक. ते अहाँ किएक नहिँ रँजीत बाबु केँ जवाब दऽ दैत छिएक" रुद्र बाबुक पत्नी हुनका सलाह दैत कहलथीन्ह.
"व्यक्तिक पहचान हुनक बात सँ होयत अछि। बात'क दाम आ आदमी'क दाम बुझु एक्के. बात दऽ केँ पाछु हँटब हमर खानदान मे किओ नहि कयने छथि, ते हम कोना कऽ देब. आ यदि कऽ देलहुँ ते मुम्बई'क मैथिल समाज मे हमर नाक बचि जायत की", बिल्कुल किँकर्तव्यविमूढ़ भऽ रुद्र बाबु अपन पत्नी सँ कहलथिन्ह।
दरअसल किछु दुई साल पहिने नेरुले मे रहय वाला "रँजीत कुमार ठाकुर" सँ रुद्र बाबुक परिचय मैथिल'क गोष्ठी मे भेल छलन्हि. ओहि समय सँ पहिने ते हुनका नहि मालुम छलन्हि जे रेलवे स्टेशन'क एक तरफ रँजीत जी आ दोसर तरफ हुनकर किराया वाला घर छन्हि. मैथिल'क गोष्ठी सँ इएह बड़का फायदा होयत अछि. ओहि समय मे रँजीत, बैँक आफ बडौदा मे प्रोबेशनरी आफीसर'क पोस्ट पर नया नया नौकरी ज्वोईन केने छलाह. तीन भाए मे सबसँ छोट आ सब सँ सफल, रँजीत के पटना'क मुसल्लहपुर मुहल्ला मे ठीक पाँच साल लागल छलन्हि बैँक मे पी0ओ0'क तैयारी करय मे. सहरसा जिला'क पर्री गाम'क रहनिहार रँजीत'क पैघ भाइ सब एक तरहक बेरोजगार'क जिन्दगी बिताबैत छलैथ. ओ लोकनि रँजीत जेना भाग्यशाली नहि जे चटाक सँ आफिसर बनि बैँक मे नौकरी करतैथि. से सम्प्रति आब सहरसे मे किताब आ मेडिसिन दोकान खोलि अपन धिय-पुता'क लालन पालन करैत छथि. तेँ रँजीत'क समाज मे रँजीत'क बेसी आव-भगत छैक. गाम घर'क लोक अपन धिया-पुता केँ रँजीत जेना बनबाक उदाहरण दैत छैक.
रुद्र बाबु एक सोझ दिमागक सुलझल व्यक्ति छलाह. दुनियाँक रीति-रीवाज केँ बखुबी बुझैत छलाह. मैथिल गोष्ठी मे उठय वाला दहेज उन्मुलन'क बहस हुनका व्यर्थ बुझा पडैत छलन्हि. यथार्थ केँ बुझैत ओ वर्षा'क लेल यथा सम्भव दहेज'क इकट्ठा करबाक लेल छोट-मोट घूस लेबा केँ कोनो अनरगल नहि बुझैत छलाह. एकटा कुरीति दोसर कुरीति केँ बढबैत छैक, ई जानियो केँ कुरीति'क साथ देनाई भगवान'क खेल बुझैत छलाह.
मुदा ओएह मैथिल गोष्ठी मे रँजीत नामक युवक छलथिन्ह, रँजीत केँ अँग्रेजी मे सेल्फ-मेड कहल जाइत छैक. हुनका मेहनत'क फल आ करप्शन'क धन मे अँतर साफ साफ बुझल रहन्हि. खास तौर पर मुसल्लहपुर के सँघर्ष हुनकर आत्मदर्शन आ इच्छा शक्ति के आओर मजबुत बना देने छलन्हि. तेँ मैथिल गोष्ठी मे जँ बुजुर्ग एक दिन ई बात कहि देलखिन्ह, जे आई काल्हुक कोनो युवक मे ओ शक्ति नहि जे किओ बिना दहेज'क विवाह कऽ लेत, ते रँजीत सबसँ आगु भऽ कहलथिन्ह, "देखु अपने लोकनि सब युवक केँ एक्के सँग मे नहि राखियौक, हम तैयार छी बिना दहेज लऽ केँ विवाह करबाक लेल. मुदा लड़की पढल लिखल चाही. गोष्ठीए मे सँ एक लोकनि कहि देलखिन्ह, "ते अपने रुद्र बाबु'क बेटीए सँ किएक नहि विवाह कऽ लैत छी". एहि बात पर पुरा गोष्ठी सन्न भऽ गेल छल. रँजीतो हिम्मत बान्हि केँ कहलथिन्ह, "जँ रुद्र बाबु केँ कोनो आपत्ति नहि ते इ विवाह हम करबाक लेल तैयार छी". ओहि गोष्ठी मे रुद्र बाबुओ तैयार भऽ गेल छलाह. मुदा कहलथिन्ह जे वर्षा जे ओहि समय मे ईँजीनियरईँग'क सेकण्ड ईयर मे छलीह ओ हुनक फाइनल ईयर पास होयबाक बाट ताकथिन्ह.
सब किछु एत्तेक जल्दीबाजी मे एना भेलैक जे बुझु रुद्र बाबु एखनो मजाके बुझैत छलथिन्ह। ओ अपन पत्नीक मारफत सँ वर्षा के सेहो ओहि गोष्ठीक शाराश बता देलथिन्ह। मुदा वर्षा सेहो एकरा मजाके बुझैत छलीह. आ अपन माईक बात केँ कोनो रुपेँ सीरियसली नहि लेलखिन्ह.
हुनका एहि बात केँ सीरियसली नहि लेबाक एकटा आओर कारण छलैक. रुद्र बाबु दरभँगा-मधुबनी मे पढल-लिखल एकटा साधारण व्यक्तित्वा वाला साधारन लोक छलाह, मुदा वर्षा एकर विपरीत मुम्बई मे पलल-बढ़ल ईण्टरनेट'क दुनियाँ वाला अपन सुख-दुख अपने बुझे बाली, आत्ममर्यादित युवती छलीह. तेँ ओ एहन तरहक रिस्ता के कोनो सीरियसली नहि लय अपन दुनियाँ मे मस्त छलीह।
समय बीतल जा रहल छल. ओहि दिन'क बाद कहियो रँजीत वा रुद्र बाबु एहि विषय पर चर्चा नहि कयलन्हि. दूनू एक दोसर केँ बुझैत छलाह. रँजीत अपन मोन केँ द्रिढ़ केने छलाह मुदा रुद्र बाबु केँ केवल 99 प्रतिशत विश्वाश छलन्हि. मोन मे शँका छलन्हि तेँ प्रत्येक प्रतिफल लेल ओ तैयार छलाह. रँजीत ते सोचि समझि केँ हुनका डेरा पर आबैत छलाह मुदा रुद्र बाबु प्रत्येक रवि केँ साँझ मे हुनका सँ भेँट जरूर करथि.
मुम्बई मे पलल बढल वर्षा'क सोच मुम्बईया वाला जेकाँ आधुनिक छलन्हि. कोनो युवक सँग बात करबा मे कोनो परेशानी नहि. ओ बात करबाक काल मे लड़की आ लड़का मे फर्क नहि बुझैत छलीह. तेँ रँजीतो सँ ओ ओहिना व्यवहार करैत छलीह जेना अपन क्लास'क कोनो सँगी सँ. रँजीत जे हाले मे एकटा कम्यूटर कीनने छलाह ओहि मे ओ सोफ्टवेयर लोड करबाक लेल वर्षा बहुतो बेर हुनकर मोटरसाइकिल पर बैसि हुनकर घर गेल छलीह. बात'क क्रम मे जे वर्षा केँ रँजीत'क दू-टा बात बहुत पसँद भेलन्हि जे, (1) रँजीत हरदम नाप तोलि के लोजिकल बात करैत छलाह, आा दोसर जे (2) हुनका अपन गलती के मानबा मे कनिको देर नहि लागैत छलन्हि. ई दुनुटा बात सँ वर्षा केँ रँजीत इन्टेरेस्टिँग लागै लागल छलाह. मुदा अपन जीवन सँ कहियो गम्भीर नहि भेल वर्षा एहि बात केँ नहिँ सोचलथिन्ह जे रँजीत'क साथ ओ जीन्दगी बीता सकैत छलीह. अपितु, हुनका एना सोचबाक लेल मौके नहि भेटलन्हि. माइ-बापक कहल गेल बात केँ एखनो ओ मजाके बुझैत छलीह. रँजीत'क चुप्पी हुनकर विश्वाश केँ आओर बलवान बना देलकन्हि. मुदा रँजीत, वर्षा के आत्मीयता केँ एकटा पड़ोसी'क नम्र व्यवहार नहि बुझि हुनकर पिताजी'क कयल गेल पैसला'क एकटा अभिन्न पहलु मानैत छलाह. वर्षा'क निकटता हुनका वर्षा'क अघोसित सहमति बुझा पड़ैत छलन्हि. आ ओहि क्रम मे अपन एकटा दोसरे लोक मे छलाह.
आई राति के वर्षा के सेहो नीन्द नहि आबि रहल छलन्हि. मोन मे अन्तर्द्वद्व जारी छलन्हि जे, युवक केँ बाय-बाय नहि केला सँ युवक बैड मैनर्स के नहि बुझि जाथि. मुदा ओएह मोन फेर सँ बुझाबैत छलथिन्ह, जे ओ हमर लागिते के छथि. कखनो आइ.आइ.टी. आ कम्प्यूटर ओसोशिएट शब्द मोन केँ जोर सँ झकझोरैत छलन्हि कखनो ओ हमर लागिते के छथि, मामला केँ बुझा दैत छलन्हि. मोन मे भेलन्हि जे किएक नहि काल्हि ई-मेल कऽ दिऐक. हाल चाल पुछला सँ हमर बैड मैनर्स बैड मैनर्स नहि रहत आ मोन'क अन्तर्द्वन्द्व सेहो खतम भऽ जायत. पानि पीबाक बहाना कऽ डाईनिँग रुम मे राखल अमोल'क बिजिनेस कार्ड सँ हुनकर ई-मेल अपन डायरी मे लिखि फेर सँ कार्ड अपन स्थान पर राखि सुति गेलीह.
कहानी'क ई भाग पद्मनाभ मिश्र द्वारा लिखल गेल। एकरा आगु लिखबाक लेल प्रस्ताव आमंत्रित अचि।


text:
Latest Posts
रजनीश प्रियदर्शीक किछु कविता
September 05, 2018 3
प्रिय पाठकगण, "ई-मिथिला" पर आइ मैथिलीक एकदम्म नव्यतम पीढ़ीक कवि रजनीश प्रियदर्शीक किछु कविता प्रस्तुत कयल जा रहल अछि. रजनीश प...
एहि अश्लील समयक मादे किछु अस्फुट टिप्पणी - बालमुकुन्द
April 13, 2018 4
'ऑलिवर स्टोन' केर फिल्म 'द डोर्स'क दृश्य गप्पक आरम्भ करैत मे एकटा 'अजीब...
हमर अहाँक राजकमल : मुकुंद मयंक
December 13, 2017 1
राजकमलक अपन एकटा कविता मे कहैत छथि : कविता हमर काँचे रहि गेल / एहि जारनि सँ उठल कहाँ धधरा। से ई धधरा तँ उठल मुदा राजकमल देखि नहि सकला ...
Subscribe to: Posts ( Atom )


text:
18 महीना मे पटना समेत राज्यक सब जिला मुख्यालय मे 20 लाख मीटर लगेबाक लक्ष्य
मणिभूषण राजू
पटना । राज्य क 20 लाख बिजली उपभोक्ता सबकए घर मे स्मार्ट प्री-पेड मीटर लगेबाक प्रारंभ अगस्त महीना सँ होएत । एहिक शुरुआत पटना सँ होयत । प्रथम चरण मे दक्षिण बिहारक पटना शहरक संग भोजपुर, नालंदा आ रोहतास जिला मुख्यालय मे रहिनाहर बिजली उपभोक्ता सबकए घर मे स्मार्ट प्रीपेड मीटर लागब प्रारंभ होएत । ओहिना उत्तर बिहार क वैशाली, दरभंगा, पूर्णियाँ, सीतामढी क जिला मुख्यालय मे रहनिहार बिजली उपभोक्ता सबकए घर मे मीटर लागत । 18 महीना मे स्मार्ट प्रीपेड मीटर लगेबाक क लक्ष्य राखल गेल अछि ।
केन्द्रीय ऊर्जा मंत्रालय क स्कीमक तहत एनर्जी एफिशिएंसी सर्विसेज लिमिटेड (ईईएसएल) बिहार बिजली उपभोक्ता सबकए घर मे स्मार्ट प्रीपेड मीटर लगेबा लेल निविदा आमंत्रित केने अछि । स्मार्ट प्रीपेड मीटर लगेबाक बाद ईईएसएल उपभोक्ता सबसँ बिहार राज्य विद्युत विनियामक आयोग द्वारा निर्धारित लए जाए बला मीटर रेंट आ चोरी रुकय क बाद बिजली कंपनी क राजस्व मे होबयवला फायदा सँ कीमत वसूलत । साऊथ बिहार पावर डिस्ट्रीब्यूशन कंपनी क एमडी आर लक्ष्मणन कहलथि जे एहि सँ उपभोक्ता आ बिजली कंपनी दूनू क लाभ होएत ।
आनलाईन होएत रिचार्ज
उपभोक्ता बिजली खपत क अनुसार साऊथ आ नार्थ बिहार पावर डिस्ट्रीब्यूशन कंपनी क वेवसाईट पर जा कए आनलाईन रिचार्ज कय सकताह । मोबाईल एप सँ रिचार्जक सेहो सुविधा रहत ।
उपभोक्ताक होएत फायदा
एखन पोस्टपेड मीटर लागल अछि। एहि मीटर क बिलिंग करय लेल मीटर रीडर घर पर आबि रीडिंग लय छथि । घर बंद रहबाक स्थिति मे मीटर रीडिंग नहि भए पबैत अछि, बिजली बिल बकाया रहबाक स्थिति मे बिजली काटि देल जाएत अछि । अनेको बेर गलत रीडिंग क कारणे उपभोक्ता सबकए कंपनी क कार्यालय क चक्कर लगाबए पड़य छनि । स्मार्ट प्रीपेड मीटर स ई सब समस्या नहिं एतनि उपभोक्ता कए ।


text:
बेगुसराय/पटना। टीवी पर एकटा विज्ञापन अबैत अछि- बिजलीवाला घर। मक्रोटेक कंपनीक इ विज्ञापन बिहारक एकटा गाम लेल सटीक लगैत अछि। बेगूसराय जिला क गौरा गाम। अनहार स रोशनीक दिस विदा भ चुकल बिहारक एहि गाम कए बिजलीवाला गाम कहल जा सकैत अछि। एहि गाम मे लालटेन युग कए खत्म हेबाक एलान भ चुकल अछि। किछु दिन पहिने तक गौरा सेहो बिहारक आन गाम जेकां बिजली क किल्लत स परेशान छल। मुदा दू-तीन साल पहिने शुरु कैल गेल एकटा प्रयास एहि गामक परिचय बदलि देलक। आइ ओ शान स कहैत अछि जे दिल्ली-मुंबई जइसन महानगर भांति एहि गाम क सड़क पर सेहो स्ट्रीट लाइट जडैत अछि। एक बेर जखन गाम मे सरकारी प्रयास स स्ट्रीट लाइट क योजना शुरु भेल त बिजली क किल्लत स परेशान लोक अपन-अपन जरूरत क हिसाब स घर क छत पर एकटा सोलर पैनल लगा लेलथि आ आब ओ एलईडी या सीएफएल बल्ब स अपन घर कए रोशन केने छथि।
आइ एहि गामक लोक जखन दोसर गाम जाइत छथि त अपन गामक परिचय बिजलीवाला गाम क रूप मे दैत छथि। करीब 20,000 घर वाला एहि गाम मे आधा स बेसी लोक सोलर पैनल क जरिए बिजली क आनंद ल रहल अछि आ लालटेन बीतल जमाना क गप भ चुकल अछि।
बिहार मे बिहार अक्षय ऊर्जा विकास एजेंसी (ब्रेडा) राज्य मे अक्षय ऊर्जा क उपयोग बढे़बा लेल प्रयास करि रहल अछि। ब्रेडा क निदेशक डीएन झा क अनुसार एखन धरि ब्रेडा अपन संसाधन आ सरकार क मदद स बिहार मे करीब 30,000 बायोगैस प्लांट लगा चुकल अछि। एकर अलावा, लोक मे ईंधन क बचत क आदत डालबा लेल एजेंसी छह लाख स बेसी आधुनिक चूल्हा बनेलक अछि। करीब 35,000 सोलर लालटेन, 2,000 होम लाइट, 500 स बेसी स्ट्रीट लाइट, 500 सोलर कुकर आ एक लाख स बेसी सोलर वाटर हीटर क जरिए ब्रेडा राज्य क लोक मे अक्षय ऊर्जा क इस्तेमाल कए प्रोत्साहन देबा मे जुटल अछि।
बिहारक बिजलीवाला गाम
बेगुसराय/पटना। टीवी पर एकटा विज्ञापन अबैत अछि- बिजलीवाला घर। मक्रोटेक कंपनीक इ विज्ञापन बिहारक एकटा गाम लेल सटीक लगैत अछि। बेगूसराय जिला क गौरा गाम। अनहार स रोशनीक दिस विदा भ चुकल बिहारक एहि गाम कए बिजलीवाला गाम कहल जा सकैत अछि। एहि गाम मे लालटेन युग कए खत्म हेबाक एलान भ चुकल अछि। किछु दिन पहिने तक गौरा सेहो बिहारक आन गाम जेकां बिजली क किल्लत स परेशान छल। मुदा दू-तीन साल पहिने शुरु कैल गेल एकटा प्रयास एहि गामक परिचय बदलि देलक। आइ ओ शान स कहैत अछि जे दिल्ली-मुंबई जइसन महानगर भांति एहि गाम क सड़क पर सेहो स्ट्रीट लाइट जडैत अछि। एक बेर जखन गाम मे सरकारी प्रयास स स्ट्रीट लाइट क योजना शुरु भेल त बिजली क किल्लत स परेशान लोक अपन-अपन जरूरत क हिसाब स घर क छत पर एकटा सोलर पैनल लगा लेलथि आ आब ओ एलईडी या सीएफएल बल्ब स अपन घर कए रोशन केने छथि।


text:
जाहिमे सलहेसक जन्म सम्बन्धी, सलहेसक राजनितिक आ सामाजिक योगदान सम्बन्धी, राजाक रूपमे सलहेसक व्यक्तित्व सम्बन्धी आ सलहेसक स्वरुप सम्बन्धी कार्यपत्रसभ क्रमशः चन्द्रेश, डॉ नरेन्द्र कुमार सिंह 'निराला' (प्रस्तुती डा. रेवती रमण लाल ), डा. महेन्द्रनारायण राम आ डा. प्रफुल्ल कुमार सिंह 'मौन' प्रस्तुत कएने छलथि. हुनका सभक कार्यपत्र उपर डा.अरुण कुमार कर्ण, डा. रामानन्द झा रमण , डा.चन्देश्वर प्रसाद यादव, डा. योगानन्द झा टिप्पणी कएने छलथि. गोष्ठीमे कार्यपत्रसभपर विस्तृत छलफल भऽ अन्तिम दिन ५ गते सलहेस सम्बन्धी विस्तृत अध्ययन विश्लेषण एवं व्यक्तित्वक विकासकेँ लेल १० बुन्दे घोषणा पत्र जारी कएल गेल. तहिना जेठ ५ गते जानकी नवमीक अवसरमे विशेष कवि गोष्ठीक सेहो आयोजन कएल गेल छल. जेठ ४ गते आयोजक संस्था रंगदर्पण रामभरोस कापडि भ्रमरद्वारा लिखित राजा सलहेसक मंचन कएने छल. नाटकमे सलहेस राजा कुलेश्वरद्वारा बन्दी बनाओल गेलाक बाद हुनका छोडाबय हुनक प्रेमिका दौना मालिनी नहि कि हुनक कनिया श्रीमति सत्यवती नटीनक भेषमे चोहर मल्लकेँ चोरीभेल गहना सहित पकडि राजा कुलेश्वरक आगु ठाढ कऽ अपन पतिव्रताधर्मकेँ पालन कएने प्रसंग विशेष रुपमे प्रस्तुत कएल गेल छल.
कार्यक्रमक उदघाटन समारोहमे लोक नायक सलहेस गाथाकेँ विषयमे विशेष अध्ययन अनुसन्धान कएने वापत डा. प्रफुल्ल कुमार सिंह 'मौन' , डा. महेन्द्र नारायण राम, प्रेस काउन्सिलक सदस्य चन्द्रदेव कामति आ मैथिली कविताक क्षेत्रमे विशेष योगदान बापत चन्द्रशेखर लाल शेखरकेँ सम्मानित कएल गेल.
उदघाटन समारोहमे नेपाल प्रज्ञा प्रतिष्ठानद्वारा प्रकाशित एवं रामभरोस कापडि भ्रमरद्वारा सम्पादित लोक नायक सलहेस द्वितिय आ हुनके द्वारा सम्पादित आ प्रकाशित नेपालक सभ सँ जेठ मैथिली समाचारपत्र गामघरक ३० वर्षिय विशेषांककेँ सेहो विमोचन कएल गेल छल. एहि सँ पूर्व उदघाटन सत्रमे बजैत कार्यक्रम संयोजक प्राज्ञ कापडि प्रज्ञा प्रतिष्ठान सलहेसकेँ स्थापित करेबाक लेल विभिन्न पहलसभ कएने होइतो सिरहा वासी स्वयं प्रयास नहि करयधरि सलहेसकेँ जनस्तरमे स्थापित करय नहि सकबाक बतौलनि. ई दायित्व सिरहावासी काँन्हपर रहल हुनक कहब छलनि. कार्यक्रममे डा. प्रफुल्ल कुमार सिंह 'मौन' लोक नायक सहलेसक विषयमे विद्वानसभ बीच बहुत रास विवादसभ रहला सँ विस्तृत अध्ययन अनुसन्धान कऽ साझा धारणा बनाबय परबाक आवश्यकता देखौलनि. ओ कहलनि (‘हमरासभ बीच सलहेसक विषयमे बहुत रास मतान्तरसभ अछि. तएँ ओहिकेँ साझा धारणा बनाबय सेहो खोजविनक संगहि पुरातात्वीक अध्ययन सेहो आवश्यक अछि. ओ लोकनायक मात्र छलथि कि राजा सेहो छलथि ताहि विषयमे सेहो अनुसन्धान करय परत.’ एहन गोष्ठीसभ सँ ओहि मतान्तरकेँ कम करयमे बडका योगदान पहुँचत हुनक कहब छलनि.


text: पुरनिया: 'हमर मोन गदगद भ' गेल' ई ओ आखर अछि जे मोदी पुरनिया रैली मे बजलनि. भाजपा केर पीएम उम्मीदवार नरेंद्र मोदी मुंहें मैथिली आखर सुनि मिथिलाक लोक कें अजगुत त' लगिते अछि, हर्ख सेहो होइत अछि. राज्यक रैली सभ मे मोदी मैथिली बजैत रहलाह अछि. एहि सं पहिने ओ पटना रैली मे मैथिली बाजल छलाह त' मुजफ्फरपुर रैली मे मैथिली केर गुणगान कएने छलाह. एक दिस राज्यक नेता लोकनि स्थानीय भाखा केर घोर उपेक्षा करैत छथि त' आन राज्यक मुख्यमंत्री आ पीएम उम्मीदवार मुंहे स्थानीय भाखा सुनि लोक प्रभावित होइत छथि. मोदी अपन भाषण मे नीतीश पर निशाना सधलनि संगहि स्थानीय समस्या सभ पर इजोत देइत भाजपा कें समर्थन करबाक बात कहलनि. दड़िभंगा सं सांसद कीर्ति आजाद सेहो मैथिली मे अपन भाषण देलनि. ओ बजलाह जे बिहार मे विकास ठमकि गेल अछि. (Report: मिथिमीडिया ब्यूरो)


text:
जनकपुरधाम २५ । जनकपुर रेलवे स्टेशनमे पहिलबेर ५३ बोगीसहितक रेल पहुँचल अछि । भारतक झारखण्डसँ ब्लास्ट (रेलवे लिकमे प्रयोग होबएबला गिट्टी) लऽ कऽ ५३ बोगीसहितक मालबाहक रेल बुधदिन बेरियामे जनकपुर पहुँचल अछि । एहिसँ पहिने जनयनगर स्टेशनसँ दुहबी स्टेशन धरि एतबे संख्या रहल बोगीसहितक रेल पहुँचल छल ।जयनगर–जनकपुर रेलमार्ग लिकमे ब्लास्ट रखबालेल भारतक झारखण्डसँ चलल मालबाहक रेल जनकपुर धरि पहुँचल रेल तथा मेट्रो विकास आयोजना साइट कार्यालय जनकपुरक प्रमुख साइट इन्जिनियर विनोद ओझा जानकारी देलन्हि ।
ओझाक अनुसार जयनगरसँ प्रतिघण्टा ७ सँ १० किलोमिटर प्रति घण्टाक गतिमे आएल मालबाहक रेलमे सवार मजदुर लिकमे ब्लास्ट खसबैत जनकपुर धरि पहुँचल छल । जयनगरसँ कुर्था धरि रेल सञ्चालन करबालेल ३ टा हल्ट आ ५ टा स्टेशनक निर्माण कार्य अन्तिम चरणमे अछि । तहिना स्टेशन भवन, आवास निर्माणसहित कार्य लगभग पुरा भऽ चुकल अछि ।
भारतक रेल निर्माण कम्पनी इरकोन इन्टरनेसनल जयनगरसँ कुर्था धरि ब्रोडगेज रेलमार्ग निर्माण कएने अछि । भारतसँ आएल मालबाहक रेल जनकपुर स्टेशन पहुँचालकबाद रेल देखबाले पैघ संख्यामे स्थानीयसभक भिड जुटल छल । किछु स्थानीय मन्द गतिमे आबि रहल रेल पर चढि कऽ पहिलबेर ब्रोडगुज रेलक अनुभूति लेने छलथि । भारत सरकारक सहयोगमे निर्माण भऽ रहल जयनगर–जनकपुर–कुर्था रेलमार्गमे एहिसँ पहिने दुहबी धरि रेलके सफल परीक्षण कएलगेल छल ।
आगामी अगहन महिनामे विवाह पञ्चमीक अवसर पर रेलमार्ग उद्घाटन करबाक तैयारी चलि रहल अछि । भारतक सहयोगमे पहिलबेर नेपालमे निर्माण कएलगेल ब्रोडगेज रेलम उद्घाटन करबालेल भारतीय प्रधानमन्त्री नरेन्द्र मोदीके जनकपुर अएबाक संभावना रहल बताओलगेल अछि । यद्यपी एहि विषयमे औपचारिक जानकारी अएबाक बाँकी रहल रेलवेके अधिकारीसभ बतओलन्हि अछि ।
जनकपुरधाम २५ । । हिन्दु धर्मावलम्वीसभक महान पावनि दशमी बुधदिनसँ शुरु भेल अछि । दशमीक पहिल दिन आई घरघरमे घटस्थापना कएलगेल । तहिना विजया दशमीमे दुर्गा पूजाके आयोजना होबएबला स्थानसभमे सेहो घटस्थापना कएलगेल अछि । नवरात्रामे दुर्गा स्तोत्र पाठ कऽ शक्ति स्वरुपा दुर्गामाताके स्तुति कएल जाइत अछि । निपपोत कऽ राखलगेल शुद्ध स्थानमे दिप, कलश, गणेशक स्थापना कऽ बाउल मिलाएल माटिमे जौ, तील, मकै सहितक सामग्री राखि कऽ घटस्थापना करबाक परम्परा अछि । एम्हर दशमीक शुरुवातक संगहि जनकपुरमे चहलपहलमे वृद्धि भेल अछि । प्रमुख शक्तिपीठ राजदेवी मन्दिर सहित एतुका विभिन्न स्थानसभमे दुर्गा पूजाके तैयारी कएलगेल अछि ।
जनकपुरक राजदेवी मंदिर, विद्यापति चौक स्थित दुर्गा मंदिर, रामानन्द चौक, दुर्गा चौक, वौधी माई, पिडडीया माइस्थान, रजौल, देवी चौक सहित एक दर्जनसँ अधिक स्थानमे दुर्गा पूजाके तैयारी कएलगेल अछि । तहिना जनकपुर अगल बगल ग्रामीण क्षेत्रमे सेहो प्रतिमा स्थाना कऽ धुमधाम एवम श्रद्धापूर्वक दुर्गा पूजाके तैयारी कएलगेल अछि । दुर्गा पूजाके भव्य रुपेँ सम्पन्न करबालेल आयोजक सभ एक महिना पहिनेसँ अर्थ संकलनक कार्यमे जुटि जाइत छथि ।
प्रतिमा स्थापना कऽ कऽ पूजा कएल जाएबला स्थान विद्यापति चौक स्थित दुर्गा मन्दिर, रामानन्द युवा क्लबक आयोजनामे रामानन्द चौक सहितक स्थान लगा कऽ सरसाजवट कऽ कऽ भव्यता प्रदान कएलगेल अछि । लगातार १९ वर्षसँ दुर्गा पूजा करैत आबि रहल रामानन्द युवा क्लब अन्य वर्षजँका एहु वर्ष पूजाके भव्य तैयारी कएने अछि । दुर्गा पूजा धुमधामसँग मनाबएलेल पण्डाल, प्रतिमा सहितक निर्माण कार्य तिब्र रुपेँ चलि रहल क्लबक अध्यक्ष मनमोहन साह जानकारी देलन्हि । दुर्गा पूजा सम्पन्न करबामे १० लाखसँ अधिक खर्चके अनुमान कएलगेल साह बतओलन्हि । जनकपुरवासीक आर्थिक सहयोगसँ पूजाके भव्यता देल जा रहल हुनकर कहब छलन्हि ।
तहिना राजदेवी मन्दिरमे दुर्गा पूजाके आयोजना करैत आबि रहल महावीर युवा कमिटी एहु वर्ष पण्डाल निर्माणमे कटौती कएने अछि । राजदेवी मन्दिरके सौन्दर्यीकरण कार्य पहिनेसँ कएलगेलाक कारणेँ पण्डाल निर्माणमे लागएबला खर्चके कटौती कएलगेल महावीर युवा कमिटीक अध्यक्ष रोशन शेखर जानकारी देलन्हि । एम्हर विद्यापति चौक स्थित दुर्गा मन्दिरमे सेहो दुर्गा पूजालेल पण्डाल निर्माण कार्यके एक सप्ताह पहिनेसँ तिब्रता देलगेल अछि ।
तहिना जनकपुरक वौधी माईमे पूजाआजा करैत आबि रहल रामयुवा कमिटी सेहो सरसजावट कऽ कऽ । राम चौक स्थित वौधीमाई प्राङण तथा बाहर कमिटीक तर्फसँ पण्डाल निर्माण सहित अन्य सरसजावटक कार्य शुरु भऽ चुकल कमिटीक अध्यक्ष शंभु शाह प्रेमी जानकारी देलन्हि । घटस्थापना दिनसँ पूजाअर्चना करबालेल श्रद्धालुसभक भिडभाड रहलाक कारणेँ ओहिसँ पहिने सम्पूर्ण तैयारी समाप्त करबाक लक्ष्य आयोजकसभ रखने अछि । जनकपुरक दुर्गा पूजामे नगर क्षेत्र सहित अगलबगलक स्थानसँ सेहो श्रद्धालु भक्तजन पूजाअर्चना करबालेल आएल करैत छथि । तहिना जनकपुर अगलबगल क्षेत्रमे सेहो दुर्गा पूजाके तैयारी तीब्र रुपेँ चलि रहल अछि ।
जनकपुरधाम १८ । नेपाली काँग्रेस प्रदेश २ क प्रदेसभा सचिवालय व्यवस्थापनक लेल उधारमे खरिद कएलगेल समानके मूल्य चुक्ता करबालेल माँग कएलक अछि । कांग्रेक सांसद शिवचन्द्र चौधरी प्रदेशसभा सचिवालय उधारमे खरिद कएने समानके बिल तत्काल भुक्तानी करबालल माँग कएलन्हि अछि । ओ प्रदेशसभा गठन भेल ८ महिना बितए जा रहला बादो एखन धरि दोकानदारके भुक्तानी नहि करब लज्जास्पद रहल बतओलन्हि ।
सांसद चौधरी मंगलदिन प्रदेशसभामे बजैत संसदीय विकास कोषसँ विकासके रकम निर्वाचन क्षेत्रमे सांसदसभ खर्च कएने या नहि कएने संसदीय अनुगमन समिति गठन कऽ कऽ छानबिन करबालेल माँग कएलन्हि । संदनमे गोविन्द बहादुर पोखरेल सप्तरीके शुम्भुनाथ नगरपालिकामे वर्षोसँ बसोबास करैत आएल व्यक्तिसभक घर हटा कऽ गरिब दिन दुःखीकेँ पावनि तिहारसक समयमे घरविहिन बनओने कहैत सरकारके ध्यानाकर्षण करओने छलथि ।
नेकपाक सांसद ज्वाला कुमारी साह प्रदेश संसदजँका गरिमामय स्थानमे उधारमे फर्निचर सहित आवश्यक भौतिक पुर्वाधारके सरसामग्री लाबि कऽ महिनो धरि रकम नहि तिरब अपने गरिमा खसाएब सरह रहल बतओलन्हि । ओ २ नम्बरी प्रदेशमे २ नम्बरी काज जनतासभ कहए शुरु कऽ चुकलासँ ओहिकेँ सरकार प्रोत्साहन देने आरोप लगओलन्हि ।
अधिकांस सांसद बैठकसभमे संसदीय छानबीन समितिके माँग उठि रहल समय सभामुख सरोज कुमार यादव संसदीय दलक नेतासभसंग छलफल कऽ कऽ दोसर बैठकमे समिति चयनके लेल प्रस्ताव आगा बढ्त आश्वासन देलन्हि ।
एम्हर, सदने सांसद दिलिप कुमार साह प्रदेशसभा कार्य सञ्चालन नियमावली, २०७५ के नियम ७१ अनुसार लागू औषध तथा मादक पदार्थ दुव्र्यसनी अन्तक लेल प्रस्ताव पेश कएलन्हि अछि । लागु औषधके दुरुपयोगसँ प्रदेशमे १० सँ १५५ युवा पुस्ताके भविष्य तहस–नहस भऽ रहल बतबैत सांसद साह लागू औषध तथा मदिरा मुक्त प्रदेश घोषणाके माँग कएने छलथि । प्रस्तावमे खास कऽ सिमावर्ती क्षेत्रमे एहिके दुरुपयोग अधिक भऽ रहल आ एहि सम्बन्धमे प्रदेशक शान्ति सुरक्षा सम्बन्धी काज कऽ रहल प्रहरी प्रशासन सेहो किछु खास उपलब्धि प्राप्त करए नहि सकलासँ जरुरी सार्वजनिक महत्वके प्रस्ताव पेश कएलगेल उल्लेख अछि ।”
प्रस्तावमे लागू औषधी नियन्त्रण ऐन २०३३ लागू औषध व्यवसाय तथा सेवन कएन्हिारकेँ दण्ड साजयके व्यवस्था कएला बादो नियन्त्रणसँ बाहिर जा कऽ विकराल रुप लऽ रहल अछि । एहिसँ एकदिसस प्रयोग कएन्हिारके स्वास्थ्य खराब होइत अछि तऽ दोसरदिस सम्बद्ध परिवार सहित समाजमे नहि निक प्रभाव पडलासँ तुरुन्त आवश्यक कानून लाबि एहिके प्रभावकारी कार्यान्वयनके माँग कएलक अछि ।
प्रस्तावमे सांसद मो. समिम आ फुलिया देबी सदाय समर्थन कएने छलथि । प्रभाव उपर सैद्धान्तिक छलफलमे नेपाली काँग्रेसक सांसद शिवचन्द्र चौधरी मदिरा मुक्त क्षेत्र घोषणा करबालेल ओहिके राजश्व करके प्रभाव, आर्थिक ब्ययभार सहितक विषयमे गहन अध्ययन कऽ कऽ मात्र एहि विषयमे निष्कर्ष लगाबए माँग कएने छलथि ।
जनकपुरधाम १८ । मधेश आन्दोलनक घायल विजयकुमार ठाकुरके प्रदेश सरकार १ लाख ५० हजार रकम सहयोग उपलब्ध करओलक अछि । प्रथम मधेश आन्दोलनक क्रममे घायल भेल महोत्तरीक पिपरा गामपालिका–५ रतौलीक ठाकुरकेँ प्रदेश सरकार आर्थिक सहयोग उपलब्ध करओने अछि । आन्दोलनमे घायल भेल ठाकुरके एकटा पायर गुमाबए परल छन्हि ।
रतौलीमे आयोजित एक कार्यक्रमकबीच मुख्यमन्त्री लालबाबु राउत ठाकुरके चेक हस्तान्तरण कएलन्हि अछि । मधेश आन्दोलनक बल पर देशमे संघीयता स्थापित भेल कहैत मुख्यमन्त्री राउत शहीदसभक बलिदानकै आत्मसात करैत प्रदेश सरकार आगु बढि रहल बतओने छलथि ।
प्रदेश सरकार शहीद परिवारके रोजगारी देबाक निर्णय अनुसार अपन काज शुरु कऽ चुकल उल्लेख करैत शहीद परिवारक योग्यता आ क्षमताक आधार पर रोजगारी देल जाएत राउत बतओलन्हि । मधेश आन्दोलनक घायलसभक संख्या हजारौं रहल कहैत क्रमशः सहयोग रकम उपलब्ध कराओल जाएत हुनकर कहब छलन्हि ।
प्रदेशक शान्ति सुरक्षा आ विकासक जिम्मा प्रदेश सरकारके रहलाक बादो केन्द्र सरकार संघीयताके असफल बनएबाक प्रयास कऽ रहल राउत आरोप लगओलन्हि । संघीयता विरोधीसभ प्रदेशकेँ असहयोग कऽ कऽ जनतामे संघीयताप्रति वितृष्णा फैलाबएके प्रयासमे रहल राउत बतओलन्हि ।
एहिबीच मुख्यमन्त्री राउत महोत्तरीक जलेश्वर नगरपालिका–१२ नैन्हीमे पेटझरीके कारण मृत्यु भेल परिवारके १÷१ लाख रुपैयाँ सहयोग करबाक घोषणा कएलन्हि अछि । पेटझरी प्रभावित क्षेत्रके निरीक्षण करबालेल सोमदिन नैन्ही पहुँचल राउत ई घोषणा करैत आगामी दिनमे महामारी नहि फैलएदेबएलेल रणनीति तैयार करबालेल स्वास्थ्यकर्मीसभकेँ निर्देशन देलन्हि ।
जनकपुरधाम १८ । नेपाली काँग्रेसक युवा संगठन नेपाल तरुण दल मूल्यवृद्धिसहित विभिन्न माँग आगु बढबैत धनुषासहित देश भरिके जिल्ला प्रशासन कार्यालयमार्फत सरकारकेँ ज्ञापनपत्र बुझओलक अछि ।
दशैंके नजदिक आबि कऽ पेट्रोलियम पदार्थसहित दैनिक उपभोग्य सामग्रीमे कएलगेल मूल्यवृद्धि तत्काल फिर्ता लेबाक माँग करैत तरुणदल प्रमुख जिल्ला अधिकारीमार्फत सरकारकेँ सोमदिन ज्ञापनपत्र बुझओने अछि ।
कालाबजारी आ तस्करी नियन्त्रण, पावनि तिहारक समयमे आवश्यक दैनिक उपभोग्य वस्तु सहज तरिकासँ उपलब्ध करबाले सुपथ मूल्य दोकानक व्यवस्था, शान्ति सुरक्षाके उचित व्यवस्था करबालेल ज्ञापनपत्रमे माँग कएलगेल अछि । तहिना बलात्कार कऽ हत्या कएलगेल निर्मला पन्तक हत्याराके यथाशीघ्र कारबाही करबाले तरुण दल माँग कएने अछि ।
तरुण दल धनुषाक अध्यक्ष संजय लाभ कर्णक नेतृत्वमे उपाध्यक्ष राकेश विक्रम साह, कपलेश्वर महतो, सचिव श्यामसुन्दर साह, कोषाध्यक्ष अन्जनी झा, नेवि संघक जिल्ला अध्यक्ष सुजित मिश्र, तरुण दलक नगर उपाध्यक्ष सुभाष पाठक, जितेन्द्र कर्ण, रमेशकुमार यादवसहितक व्यक्तिसभक टोली प्रमुख जिल्ला अधिकारी प्रेम लामिछानेके ज्ञापनपत्र बुझओने छल ।
जनकपुरधाम १८ । सरकारसँ समर्थन फिर्ताक चेतावनीसहित राजपा नेपाल प्रधानमन्त्री केपी शर्मा ओलीकेँ सोमदिन ज्ञापनपत्र बुझओलक अछि । राजपा धनुषासहित तराई मधेशक प्रत्येक जिल्लाक प्रमुख जिल्ला अधिकारीमार्फत प्रधानमन्त्रीके ज्ञापनपत्र बुझओने अछि । राजपा प्रमुख जिल्ला अधिकारीमार्फत प्रधानमन्त्रीकेँ बुझओने ज्ञापनपत्रमे संविधान संशोधनक प्रस्ताव सदनमे लएबाक, मधेश आ थरुहट आन्दोलनक क्रममे राजपाक कार्यकर्ता उपर लगाओलगेल झुठ मुद्दा फिर्ता लेबाक आ बन्दीकेँ रिहाइ करबाक माग कएने अछि । तहिना, अपन प्रतिनिधिसभा सदस्य रेशम चौधरीक सपथग्रहण तथा आन्दोलनक घायलसभकेँ जीविकोपार्जनके व्यवस्था करबालेल राजपा माँग कएने अछि ।
एखन अचानक भेल मूल्यवृद्धि नियन्त्रण करबाक, देशमे हरेक दिन भऽ रहल हत्या, हिंसा आ बलात्कारक घटनाकेँ नियन्त्रण करबालेल राजपा माँग कएने अछि । प्रतिनिधिसभामे राजपाके १६ सांसद अछि । टीकापुर घटनाक मुख्य योजनाकारके रुपमे आरोपित रेशम चौधरीकेँ एखन धरि शपथग्रहण नहि कराओलगेल अछि । ओ पुर्पक्षके लेल कारागारमे छथि ।
राजपाक प्रदेश २ क प्रमुख सचेतक परमेश्वर साह, जनकपुरक उपमेयर रीता झा, राजपा नेता संजयकुमार सिंह, राजपा जिल्ला कोषाध्यक्ष रामविनोद चौधरी, सदाशिव मिश्रसहितक व्यक्तिसभ जिल्ला प्रशासन कार्यालय पहुँच कऽ धनुषाक प्रमुख जिल्ला अधिकारी प्रेम लामिछानेको ज्ञापनपत्र बुझओने छल ।
जनकपुरधाम १८ । स्वतन्त्र मधेशक माँग रखैत आन्दोलन करैत आबि रहल सीके राउत रौटहटसँ गिरफ्तार भेल छथि । राउतके रौतहट प्रहरी सदरमुकाम गौरसँ नियन्त्रणमे लेने छैक । जिल्ला अदालत रौटहटके तारिखमे उपस्थित होबएलेल गौर पहुँचल समय राउतके नियन्त्रणमे लेलगेल रौतहटके प्रहरी उपरीक्षक केदार ढकाल जानकारी देलन्हि । राउतके प्रहरी हुनक ४ वर्षीया बेटी आ गाडीके चालकके सेहो नियन्त्रणमे लेने छल । राउतविरुद्ध राज्य विप्लवविरुद्धक मुद्दा दायर कएलगेल अछि । ओ अपन समर्थकसहित अदालत पहुँचल छलथि ।
आशिन ३ गते संविधान दिवसके विरोध करैत राउत जनकपुरमे शक्ति प्रदर्शन कएने रहथि । संविधान दिवसके विरोधमे राउतकेँ कार्यक्रम नहि करए देबाक तैयारी कएने प्रहरी विभिन्न स्थानसँ हुनकर कार्यकर्तासभकेँ नियन्त्रणमे लेने छल । यद्यपी प्रहरी राउतकेँ नियन्त्रणमे लेबएमे सफल नहि भेल छल । राउत आसिन ३ गते जनकपुरक रामानन्द चौक पर अपन समर्थकसभकबीच सभा कएने रहथि । प्रहरीके आगुए राउत सभा कएलाकबाद सरकारसँ लऽ कऽ सुरक्षा निकायकेँ कडा आलोचना भेल छल ।
जनकपुरधाम १८ ।सरकारकेँ समर्थन करैत आबि रहल राष्ट्रिय जनता पार्टी (राजपा) नेपाल माँग पुरा करबालेल सरकारकेँ अल्टिमेटम देलक अछि । राजपा सोमदिन सभ जिल्ला सदरमुकाममे प्रमुख जिल्ला अधिकारीमार्फत अपन माँग पुरा करबालेल ज्ञापनपत्र बुझएबाक निर्णय कएने अध्यक्ष मण्डलक सदस्य राजकिशोर यादव जानकारी देलन्हि अछि ।प्रधानमन्त्री केपी ओलीसँ राजपाक अध्यक्ष मण्डलके संयोजक आ सदस्यसभ भेँट करबाक प्रयास कएलाकबादो समय नहि भेटल अछि । प्रधानमन्त्री ओलीसँ सोमदिन भेट कऽ ज्ञापनपत्र बुझाबक तैयारी राजपाक अछि मुदा समय निर्धारण नहि भेल यादव बतओलन्हि ।
राजपा प्रधानमन्त्रीकेँ बुझाबएबला ज्ञापनपत्रमे संविधान संशोधनक प्रस्ताव सदनमे लएबाक, मधेश आ थरुहट आन्दोलनक क्रममे राजपाक कार्यकर्ता उपर लगाओलगेल झुठ मुद्दा फिर्ता लेबाक आ बन्दीकेँ रिहाइ करबाक माग करए जा रहल अछि । तहिना, अपन प्रतिनिधिसभा सदस्य रेशम चौधरीक सपथग्रहण तथा आन्दोलनक घायलसभकेँ जीविकोपार्जनके व्यवस्था करबालेल राजपा माँग करैत आबि रहल अछि ।
एखन अचानक भेल मूल्यवृद्धि नियन्त्रण करबाक, देशमे हरेक दिन भऽ रहल हत्या, हिंसा आ बलात्कारक घटनाकेँ नियन्त्रण करबालेल राजपा माँग कएने अछि । प्रतिनिधिसभामे राजपाके १६ सांसद अछि । टीकापुर घटनाक मुख्य योजनाकारके रुपमे आरोपित रेशम चौधरीकेँ एखन धरि शपथग्रहण नहि कराओलगेल अछि । ओ पुर्पक्षके लेल कारागारमे छथि ।
जनकपुरधाम १८ । जनकपुर उपमहानगरपालिका भितर सडक विस्तारक क्रममे नगरपालिकाके परिपत्र अनुसार स्वईच्छासँ घर नहि तोडन्हिारसभक घर उपर डोजर चलल अछि । एसियाली विकास बैंकके सहयोगमे जारी एकीकृत सहरी विकास परियोजना अन्तर्गत भऽ रहल सडक निर्माण एवं विस्तार क्रममे स्थानीयसभ अपनेसँ घर नहि तोडला बादा डोजर चलाओलगेल अछि । एहि क्रममे रविदिन भिन्सरमे जनकपुर उपमहानगरपालिका वार्ड नम्बर ९ क वार्डध्यक्ष परमेश्वर साहके घर उपर सेहो डोजर चलाओलगेल अछि ।
वार्डध्यक्ष घर नहि तोडला बाद तीन महिनासँ सडक निर्माणमे अवरोध भेल कहैत डोजर लगा कऽ घर तोडलगेल बताओलगेल अछि । वार्डध्यक्ष साह सहित अन्य स्थानसभमे व्यापक प्रहरीके उपस्थितिमे घरसभ डोजरसँ तोडलगेल अछि । जनकपुरक पीडारी चौक, मुरली सहितक स्थानमे दर्जानोके संख्यामे घरसभ तोडलगेल अछि ।
घर तोड्एके क्रममे वार्डाध्यक्ष प्रमेश्वर साह सहित हुनकर परिवारक सदस्यसभ घर आगा अवरोध कएला बाद प्रहरी धडपक आ दुरव्यवहार सेहो कएने छलथि । वार्डध्यक्ष सहित हुनकर पत्नी चाँदा साह, भैया लालबाबु साह आ भगिना वसन्त साहकेँ जिल्ला प्रहरी कार्यालय धनुषा तीन घण्टा हिरासतमे राखि कऽ छोडने अछि ।
अगामी ५ डिसेम्बर २०१८ धरि मात्र म्याद रहल जारी एडीबी परियोजनाके काज पीडारी चौकमे वार्डध्यक्षके अवरोध कएने कहैत किछु स्थानीयसभ बेरबेर अवरुद्ध करैत छल । किछु दिन आगा मेयर लालकिशोरकेँ स्थानीयसभ घेराबन्दी सेहो कएने छलथि । रविदिन भिन्सरमे सेहो ओतहके किछु स्थानीयसभ तेसर बेर वार्डध्यक्ष साहके घर तोड्ए पडत आ सडक निर्माणक काज करए पडत कहैत चक्कजाम कएने छलथि ।
चक्कजाम खोलाबए पहुँचल मेयर लालकिशोर आ उपमेयर रिता झाकेँ घर तुरन्त तोडाबए लेल स्थानीयसभ दबाब देला बाद प्रहरीके सहयोगमे एकाएक घर उपर डोजर चलाओलगेल स्थानीयसभ बतओलन्हि अछि ।
एम्हर, वार्डध्यक्ष प्रमेश्वर साह अपन घर सडकमे नहि पडल दावा करैत मेयर लालकिशोरले पूर्वाग्रही आ रिसीइवीके कारण घर तोडने आरोप लगओलन्हि । २०७० सालमे भेल साढे ५२ फिट सडक नापीमे अपन घर नहि पडल बतबैत वार्डध्यक्ष साह कहलन्हि ‘ एकाएक हमर घर उपर डोजर चलाओलगेल, रोकएके प्रयास कएला बाद पुरा परिवार उपर प्रहरी लगा कऽ ज्यादती कएलक, अन्याय कएलक । नियन्त्रणमे लऽ कऽ प्रहरी हिरासतमे राखलगेल ।’
शुरुएसँ मेयर लालकिशोरके गलत क्रियाकलापके विरोध कएला बाद एहन दुर्दशा भोगए पडल आ अपन घर सेहो ओहि कारण तोडलगेल वार्डध्यक्ष प्रमेश्वर साह आरोप लगओलन्हि ।
मेयर लालकिशोर भारतीय प्रधानमन्त्री नरेन्द्र मोदीके भ्रमणके नाममे बाह्रविघा मैदानके देबाल पेन्टिंग, जानकी मन्दिरके रंगरोगनके नाममे लाखो भ्रष्टाचार कएने, नगरपालिका कार्यालयमे अपन नातागोतामे पडएबलाकेँ नोकरी देने आ डेढ करोडके गाडी किनने सहितक विरोध कएला बाद मेयर साह अपन घर तोडएके धम्की देने वार्डध्यक्ष प्रमेश्वरके आरोप छन्हि । ओ अपना उपर भेल ज्यादतीके विषयमे छानविन समिति गठन कऽ कऽ निष्पक्ष छानविन करबालेल माँग कएलन्हि अछि ।


text:
आर्मीनिया
आर्मीनिया (आर्मेनिया) यूरोपक काकेशस क्षेत्रम स्थित एकटा देश छी। एकर राजधानी येरेवन छी। १९९० पूर्व ई सोवियत संघक एक अंग छल जे एक राज्यक रूपम छल। सोवियत संघमा एक जनक्रान्ति एवं राज्यसभक स्वतन्त्रता संघर्ष आर्मीनियास २३ अगस्ट १९९०म स्वतंत्रता प्रदान केनेए छल, परन्तु एकर स्थापनाक घोषणा २१ सितंबर १९९१म भेल छल एवं एकरा अन्तरराष्ट्रिय मान्यता २५ दिसंबरमा भेटल। एकर सीमासभ] तुर्की, जर्जिया, अजरबैजान र ईरानसित लागेकाछन्। यहाँ ९७.९ प्रतिशत भन्दा अधिक आर्मीनियाई जातीय समुदायका अतिरिक्त १.३% यजिदी, ०.५% रूसी आर अन्य अल्पसंख्यक निवास करेत अछी। आर्मेनिया प्राचीन ऐतिहासिक सांस्कृतिक धरोहर भेल देश छी। आर्मेनियाका राजा चौथो शताब्दीमा नै ईसाई धर्म ग्रहण केनेए छल। यहि प्रकार आर्मेनिया राज्य ईसाई धर्म ग्रहण गर्ने प्रथम राज्य छी।
विषय सूचीसभ
परिचय[सम्पादन करी]
जनसंख्या[सम्पादन करी]
इतिहास[सम्पादन करी]
भूगोल[सम्पादन करी]
राजनीति[सम्पादन करी]
अर्थतन्त्र[सम्पादन करी]
धर्म[सम्पादन करी]
जीवनशैली[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
- ↑ आर्मेनिया अघराज्यको संविधान, प्रलेख-१२.
- ↑ आर्मेनिया अघराज्य का संविधान, प्रलेख-५५.
- ↑ "नेशनल स्टैटिस्टिकल सर्विस, आर्मेनिया गणराज्य"।
|accessyear=प्यारामिटर नै ग्रहण केलक (सहायता);
|accessmonthday=प्यारामिटर नै ग्रहण केलक (सहायता)
- ↑ "जनगणना २००१, आर्मेनिया गणराज्य"।
- ↑ ५.० ५.१ "आर्मेनिया", इंटरनेशनल मनिटरी फंड।
|accessyear=प्यारामिटर नै ग्रहण केलक (सहायता);
|accessmonthday=प्यारामिटर नै ग्रहण केलक (सहायता)


text:
कवीश्वर अपन ''मिथिला भाषा रामायण'' लिखि मैथिलीमे प्रबंध काव्य लेखनक प्रारंभ कएलनि. मिथिला भाषा रामायणमे छन्द प्रयोगक प्रसंग पं.चंद्रनाथ मिश्र अमर कहैत छथि जे 'विभिन्न छन्दक प्रयोग कवीश्वरक रामायणमे जाहि मात्रामे भेटैत अछि तकर तुलनामे रामचरित मानस सेहो नहि अबैछ." हिनक मिथिला भाषा रामायणमे करीब 48 प्रकारक छंदक प्रयोग भेल अछि. कवीश्वरक रामायण मे कुल 62 गोट अध्याय अछि आ ई आठ काण्डमे विभक्त अछि. महाकवि विद्यापति लिखित पुरुषपरीक्षाक महत्व बुझैत कवीश्वर एकर मैथिली अनुवाद कएलनि. मैथिली पत्र-पत्रिकाक आवश्यकता बुझैत ओ मैथिलीक पहिल पत्रिका 'मैथिल हित साधन'क प्रकाशनमे सेहो उपयोगी सुझाव देलनि. कवीश्वरक रचना सभमे तत्कालीन मिथिलाक सामाजिक आ आर्थिक दशाक पता चलैत अछि. चंदा झा विद्यापतिक बाद सभसँ महत्वपूर्ण कवि भेलाह जे जनताकेँ चिन्हलनि, लोककेँ काव्यसँ जोड़लनि आ साहित्यक परिधिकेँ व्यापक बनौलनि. चंदा झा जमीन्दारक आश्रयमे रहितो ओकर विरूद्ध मुखर भऽ लिखलनि. ओ साहित्यमे आम जनक कथा-व्यथाक प्राथमिकतासँ उद्धृत करैत रहलाह. मैथिली-मिथिलाक इतिहास लेखन लऽ ओ कतेक सजग रहथि से 'मैथिल हित साधन''केँ अपन रचनात्मक सहयोग वचन देइत हुनकहि दू पाँति सँ पता चलैत अछि—
लिखल जाय मिथिला इतिहास, नहि हो तहि मे शिथिल प्रयास,
विषय विशेष हमहु लिखिदेव, स्वपनहु एक टका नहि लेब ।।
एहि प्रकारेँ चंदा झा मैथिली साहित्यकेँ व्यापक धरातल पर ठाढ़ करबाक अतुलनीय काज कएलनि. कवीश्वरकेँ मिथिलाक राजनीतिक सांस्कृतिक, सामाजिक ओ साहित्यिक परिवेशक पूर्ण अभिज्ञान छलनि आ संभवतः तेँ जार्ज अब्राहम ग्रियर्सन सेहो कवीश्वक विद्वताक मादेँ अपन उद्गारमे कहैत छथि ..Pandit Chandra (Chanda) Jha whome I know to be one of the most learned men in that part of India. आइ मिथिलाक एहि महान विभूतिक 183म जयंती पर एहि अभिनव आ युग प्रवर्तक अक्षर पुरूषकेँ चरणमे हम नतमस्तक होइत छी. — चन्दन कुमार झा


text:
दरभंगा। भारतीय वैल्यू रिटेल क्षेत्र क कंपनी वी मॉर्ट दरभंगा पहुंच गेल। कहियो सब चीज एक ठाम उपलब्ध भ जाए ताहि लेल गोल मार्केट निर्माण भेल छल, मुदा ओ सपना सपने रहल। मुदा आब जा कए ओ सपना पूरा भेल। गोल मार्केंट जेतबा त नहि मुदा लगभग 10 हजार वर्ग फीट मे बनल एहि स्टोर मे लोक कए सबटा जरूरी सामान एक ठाम उपलब्ध भ सकत। दरभंगाक राजकुमार गंज में खुलल इ रिटेल स्टोर वी मार्ट क बिहार में पांचम रिटेल स्टोर अछि। इ स्टोर पूर्णत: वातानुकूलित सेहो अछि।
मार्ट क फीता काटि कए विधिवत उद्घाटन करैत विधायक संजय सरावगी कहला जे वी मार्ट क शहर में खुलब देखा रहल अछि जे शहरक माहौल बदलल अछि। निवेशक शहर मे आबि रहल छथि। एक छत क नीचा सब तरहक सामान भेटब शहर क लोक लेल सुविधाजनक भ गेल अछि। वी मार्ट (बिहार) क अध्यक्ष आ प्रबंध निदेशक ललित अग्रवाल कहला जे देश क 45टा शहर में अपन सामान स लोक कए संतुष्ट केलाक बाद कंपनी दरभंगा क लोक कए सेवा मे पहुंच गेल अछि। उदघाटनक संगहि लोकक भीड सेहो मार्ट मे खूब देखल गेल। पहिल दिन करीब एक लाख टकाक खरीददारी भेल।
एखन एहि ठाम मुख्य रूप स महिला क परिधान, बच्चा क कपड़ा, पुरुष क परिधान, जूता-चप्पल, लगेज, होम फर्निशिंग, खिलौना आ खेल सामग्री, क्रॉकरी, किराना आ घरेलू सामान उपलब्ध अछि। कंपनी क कहब अछि जे एहि स्टोर स दरभंगा मे एकटा नव संस्कृति विकसित होएत। मध्यम आ निम्न तबका क उपभोक्ता समूह लेल सेहो एहि ठाम कम दाम पर बेहतर सामान उपलब्ध करौल जा रहल अछि। कंपनी क कहब अछि जे दरभंगा मे कंपनी कुल 20 हजार उत्पाद पेश करबाक योजना रखने अछि।
वी मार्ट क बिहार क पांचम स्टोर दरभंगा मे खुलल
दरभंगा। भारतीय वैल्यू रिटेल क्षेत्र क कंपनी वी मॉर्ट दरभंगा पहुंच गेल। कहियो सब चीज एक ठाम उपलब्ध भ जाए ताहि लेल गोल मार्केट निर्माण भेल छल, मुदा ओ सपना सपने रहल। मुदा आब जा कए ओ सपना पूरा भेल। गोल मार्केंट जेतबा त नहि मुदा लगभग 10 हजार वर्ग फीट मे बनल एहि स्टोर मे लोक कए सबटा जरूरी सामान एक ठाम उपलब्ध भ सकत। दरभंगाक राजकुमार गंज में खुलल इ रिटेल स्टोर वी मार्ट क बिहार में पांचम रिटेल स्टोर अछि। इ स्टोर पूर्णत: वातानुकूलित सेहो अछि।


text:
पटना। बिहार क 2,500 टा राजकीय मध्य विद्यालय कए अगिल वर्ष तक उच्च विद्यालय मे तब्दील करि देल जाइत। राज्य क मानव संसाधन विकास मंत्री हरिनारायण सिंह कहलथि जे वर्तमान सरकार पिछला चारि टा वर्ष मे सब टा कए शिक्षा उपलब्ध करबाकनीति क तहत 15,500 टा नव विद्यालय खोललक अछि। ओ कहलथि जे विद्यालय मे शिक्षक क कमी कए देखैत सरकार 2.12 लाख शिक्षक क नियुक्ति केलक अछि। ओ कहलथि जे छात्र क उच्च शिक्षा देबाक मद्देनजर अगिल मार्च तक 2,500 टा राजकीय मध्य विद्यालय कए उच्च विद्यालय मे तब्दील कएल जाएत। ओ कहलथि जे विद्यालय मे 82,000 टा कमरा क निर्माण कराउल गेल अछि, जखनि कि उच्च विद्यालय क करीब 10 लाख टा छात्र-छात्रा कए साइकिल देल गेल अछि। ओ कहलथि जे राज्य मे 12वीं तक क सरकारी विद्यालय क भवन क निर्माण निविदा द कए कएल जाइत। ओ कहलथि जे एक किलोमीटर क परिधि क भीतर प्राथमिक विद्यालय खोलबाक योजना पर सरकार काज क रहल अछि। ओ कहलथि जे प्राथमिक विद्यालय मे चारि वर्ष क अंदर ढाई गुणा छात्र क इजाफा भेल अछिं।
मुख्य पृष्ठ समाचार बिहार मे 2500 टा मध्य विद्यालय बनत उच्च विद्यालय


text:
सहरसा । खगड़िया मे आयोजित भेल आठ दिवसीय गौशाला मेला मे केसरी नंदन व्यायामशाला दिस स पांच दिवसीय दंगल क आयोजन संपन्न भेल । दंगल मे महिला पहलवान अपन कुश्ती क दांव-पेंच अजमेलथि। दंगल मे बिहार समेत दिल्ली, हरियाणा क महिला पहलवान शिरकत केलथि। दंगल क पहिल मुकाबला दिल्ली क पूनम आ हरियाणा क सपना क बीच भेल, जाहि मे दिल्ली क पूनम विजयी रहलीह। दंगल क एकटा अन्य मुकाबला मे बिहार क सोनम आ हरियाणा क सपना क बीच मुकाबला भेल, जाहि में बिहार क सोनम जीत दर्ज केलथि। महिला दंगल कए देखबा लेल हजार स बेसी लोक छल। विजेता कए बाद मे पुरस्कार द सम्मानित कैल गेल ।
मुख्य पृष्ठ समाचार बिहारक सोनम देलथि हरियाणा कए पटकनी


text:
पटना। बिहार सरकार भारतीय पुलिस सेवा (आईपीएस) क 1977 बैच क अधिकारी अभयानंद कए राज्य क नव पुलिस महानिदेशक नियुक्त केलक अछि। ओ वर्तमान पुलिस महानिदेशक नीलमणि क स्थान लेताह, जे 31 अगस्त कए सेवानिवृत्त भ रहल छथि। राज्य सरकार द्वारा एकर घोषणा करबाक बाद अभयानंद कहला जे ओ अपन अनुभव क आधार पर बेहतर करबाक कोशिश करताह। राज्य क गृह सचिव आमिर सुबहानी कहला जे नीलमणि क 31 अगस्त कए सेवानिवृत्त भेला पर अभयानंद हुनक स्थान लेताह। अभयानंद कहला जे नीक पुलिसकर्मी बनबा लेल नीक इंसान होएब जरूरी अछि। हुनक प्राथमिकता क विषय मे पूछला पर ओ कहला जे ओ इ एखन धरि तय नहि केलथि अछि जे हुनक प्राथमिकता की रहत मुदा ओ अपन अनुभव क आधार पर बेहतर परिणाम देबाक कोशिश करताह। अभयानंद कहला जे एक सितम्बर कए नव जिम्मेदारी ग्रहण करलाक बाद एहि विषय पर गौर करताह। पटना मे चर्चित संस्थान सुपर-30 क आधारशिला रखनिहार अभयानंद नीतीश सरकार बनलाक बाद अपराध नियंत्रण करबा मे महत्वपूर्ण भूमिका निभा चुकल छथि। हुनक कार्यशैली एकटा गंभीर योजना मे काज करनिहार पुलिस पदाधिकारी क अछि। पढ़ाई क प्रति रूचि रखनिहार अभयानंद क कहब अछि जे हुनकर रूचि हुकर काज आ जिम्मेदारी मे कहियो बाधक नहि बनल।।
मुख्य पृष्ठ समाचार अभयानंद हेताह बिहार क नव पुलिस महानिदेशक


text:
पटना। जिला पदाधिकारी शीर्षत कपिल अशोक झंझारपुर प्रखंड क संतनगर गाम मे खुदाई मे भेटल भगवान विष्णु क प्रतिमा क दर्शन कयल। प्रतिमाके प्राचीन आ सुंदर कहैत परसर मे उपस्थित ग्रामीण आ जनप्रतिनिधि से विभिन्न जानकारी लेलाह। भगवान विष्णु क प्रतिमा भेटला क बाद मंदिर प्रांगण मे विष्णु महायज्ञ क आयोजन कयल गेल अछि। एकर समाप्ति पश्चात दुर्लभ मूर्ति क सुरक्षा क संबंध मे जिला पदाधिकारी गंभीर छलाह आ तेँ स्थानीय पुलिस के चौकीदार नियुक्त करबाक निदेश देल। मंदिर निर्माण क संबंध मे सेहो चर्चा भेल।
जिला पदाधिकारी बगल मे अवस्थित हाई स्कूल के सेहो देख गेलाह आ भवन के पूरा करबाक आश्वासन देल। .स्कूल मे शिक्षक क कमी, परिसर सँ 11 हजार वोल्ट क तार, स्वास्थ्य केन्द्र मे चिकित्सक क व्यवस्था आदि काज चरणबद्ध रूपेँ पूरा करबाक आश्वासन देल। एहि अवसर पर अनुमंडल पदाधिकारी श्री विमल कुमार मंडल , झंझारपुर, सी. ओ. झंझारपुर श्री श्याम किशोर यादव, जिला पार्षद किरण यादव,मुखिया सहित अनेक जन उपस्थित छलाह। ग्रामीण प्रदीप झा, शिवकुमार प्रसाद, रामचंद्र झा,धनिक चौधरी सब डी एम संग वार्तालाप मे मुख्य छलाह।
दुर्लभ मूर्ति क सुरक्षा लेल जिला पदाधिकारी गंभीर
पटना। जिला पदाधिकारी शीर्षत कपिल अशोक झंझारपुर प्रखंड क संतनगर गाम मे खुदाई मे भेटल भगवान विष्णु क प्रतिमा क दर्शन कयल। प्रतिमाके प्राचीन आ सुंदर कहैत परसर मे उपस्थित ग्रामीण आ जनप्रतिनिधि से विभिन्न जानकारी लेलाह। भगवान विष्णु क प्रतिमा भेटला क बाद मंदिर प्रांगण मे विष्णु महायज्ञ क आयोजन कयल गेल अछि। एकर समाप्ति पश्चात दुर्लभ मूर्ति क सुरक्षा क संबंध मे जिला पदाधिकारी गंभीर छलाह आ तेँ स्थानीय पुलिस के चौकीदार नियुक्त करबाक निदेश देल। मंदिर निर्माण क संबंध मे सेहो चर्चा भेल।


text:
हमरा बड़ मोन छल जे उनाकोटि देखि आबी मुदा, ताहि लेल समय हाथ मे नहि छल. स्थानीय लोक सब कहलनि जे उनाकोटि जयबाक लेल पूरा एकदिन समय हाथ मे रहबाक चाही. अगरतला सँ अबैत-जाइत छओ सँ आठ घण्टाक यात्रा. अपनहुँ बूझल छल जे ओतय चारिये बजे साँझ पड़ि जाइत छैक, कारण चारू कात उँच-ऊँच पहाड़ सँ बेढ़ल अछि ई स्थान. डॉ. शालू आ हम अंततः दूटा स्थान घुमबाक नेयार कयलहुँ- नीर महल आ त्रिपुर सुन्दरी मंदिर. होटलक एकटा कर्मचारी एकटा गाड़ी ठीक कऽ देलनि. योजनानुसार हमरा लोकनि केँ उद्घाटन सत्रक बाद टूर पर निकलबाक छल आ राति आठ बजे धरि होटल घुरबाक छल.
युवा लेखक महोत्सवक उद्घाटन सत्र चलि रहल छल. दर्शक लोकनि बेस ध्यानस्थ भऽ भाषण सुनि रहल छलाह. हमर नजरि कखनो मंचपर तँ कखनो दर्शक मे बौआइत छल. शालू बेरि-बेरि घड़ी दिस ताकथि. हुनका शाइत उद्घाटन सत्र समाप्तिक प्रतीक्षा छल. पूर्वोत्तर भारतक प्राकृतिक सौन्दर्यक परिदर्शनक उत्कंठा हमरो भीतर कछमच्छी पैसाइये देने छल. मुदा, हमरा लोकनि पूर्वोत्तरक प्रकृति सँ परिचय पयबाक लेल बहराइ ताहि सँ पूर्वहि प्रकृतिक दूत बनि हमरा लोकनि सँ भेंट करबा निमित्त मेघखण्ड आबि जुमलाह. बिजलौका चमकय लागल. मेघक सिंहगर्जना सँ भयभीत भगतसिंह युवा ऑडिटोरियमक खिड़कीक पल्ला सभ काँपय लागल. झमाझम वर्षाक सेलार संग नीर-महल आ त्रिपुरसुन्दरीक दर्शनक हमरा लोकनिक योजना भासय लागल. अयनाक बिना अपन मुँखाकृति तँ किओ नहि देखि पबैए मुदा, शालूक मुँह पर हमरा चिन्ता आ तामसक रेह स्पष्ट नजरि आबि रहल छल.
उद्घाटन सत्र समाप्त भेल. हॉलसँ बहराय किओ बुक-स्टॉल दिस पड़यलाह तँ किओ लंचक इन्तजामक टोह लेबय लगलाह। तावत् मंच सँ व्यवस्थापक दिस सँ घोषणा भेल जे लंच मे दस मिनट आर देरी छैक. आब हॉलक बाहर सब अपना-अपना हिसाबे छोट-छोट गोल मे तितिर-बितिर भऽ गेल छल. किछु गोटे बुक-स्टॉल पर पोथी बेसाहय मे व्यस्त छलाह. बंगला पोथीक प्रति कीननिहार मे विशेष आग्रह बुझायल. मैथिली साहित्येतिहास सँ सम्बन्धित किछु अनुदित पोथी सेहो एकात मे अवडेरल पड़ल छल.
एहि बीच हमरा असमिया कथाकार कंजलोचन पाठक सँ परिचय भेल. पाठक जी केन्द्रिय विद्यालय मे प्रिंसिपल छथि मुदा, ताहि सँ विपरीत हुनक बात-व्यवहार मे बाल-सुलभ चाञ्चल्य सहज परिलक्षित भेल. अगिला सत्र मे हिनका कथापाठ करबाक छलनि. सद्य: समाप्त सत्र मे कविता पाठ सेहो भेल छल जाहि मे अंग्रेजी कवियत्री आशिया जहूर आ उर्दू कवि डॉ. सूर्य बाली बड़ प्रभावित कयलनि. दुनू गोटे सँ सेहो एहि खाली समय मे परिचय-पात भेल. आशिया जहूर शोधार्थी छथि. कविता पढ़ैत काल अहंकारी बुझेलीह मुदा, गपशप भेला पर हिनक सरल-मृदु स्वभावक परिचय पाओल. डॉ. सूर्यबाली बहुमुखी प्रतिभाशाली छथि. इलाहाबाद मेडिकल कॉलेज सँ एम.डी. केलाक बाद ई इग्नू सँ डीएचएचएम (डिप्लोमा इन हॉस्पिटल & हैल्थ मैनेजमेंट) आ यूनिवर्सिटी ऑफ फ्लॉरिडा , यू॰एस॰ए सँ एमएचए (मास्टर ऑफ हैल्थ एड्मिनिसट्रेशन) कयलनि. फेर मोती लाल नेहरू मेडिकल कॉलेज मे सह आचार्य एवं मुख्य प्रशासनिक अधिकारीक रूप मे अपन सेवा देलाक बाद सम्प्रति एम्स भोपाल मे कार्यरत छथि. फोर्ड फैलोशिप सहित अनेक सम्मान सँ सम्मानित छथि. चारिगोट कविता आ गजल संग्रह प्रकाशित छनि. देशी-विदेशी मंच पर मुशायरा मे लोकप्रिय भेल छथि. सर्वोपरि जे एकटा सहृदय साहित्यकार आ सूच्चा समाजसेवक छथि. डॉ. सूर्यबाली सँ गपशप करैत देखि विक्टर सेहो सहटि कऽ ओतय पहुँचि गेल रहथि. डॉ. बालीक व्यस्ततम दिनचर्या आ एतेक रास उपलब्धि जानि ओ हठात् पुछलथिन्ह- सूतय कखन छी?
- भोरबा मे, मात्र तीन घण्टा.
डॉ. सूर्यबालीक उत्तर पर विश्वास नहि भेल हमरा. कारण सामान्यतः इएह सुनैत छियैक जे कम सुतनिहार स्वभावतः खौंझाह भऽ जाइए. मुदा, हिनकर मुँह पर तँ सदिखन हँसिए पसरल रहैत छनि. फेर ओ महापुरुष सभ मोन पड़लाह जिनका सम्बन्ध मे सुनैत आयल छी जे ओहो लोकनि बड़ कम काल सुतैत छलाह. अपना मोन केँ बुझाओल जे हिनका अनिद्राक बेमारी नहि ‘स्वान-निद्रा'क लूरि छनि.
भोजन तैयार भऽ गेल छल. सभ किओ पंक्तिबद्ध भऽ अपन रुचिक अनुसार सामग्री लऽ टेबुल धरैत गेलाह. हम, शालू आ शालूक पिता एकटा टेबुल पर बैसलहुँ. लरगुज रोटी देखि शालूक पिता केँ भाँज नहि चललनि जे ई कथीक रोटी थिकैक? ओ जिज्ञासावश शालू दिस तकलनि. तावत् हम एक कओर मुँह मे धऽ देने रहियैक. हुनकर जिज्ञासा शान्त करैत कहलियनि- चाउरक रोटी थिक. ओ कोनो प्रतिक्रिया नहि देलनि. कोनो तरहेँ दू टा रोटी गिरलाह. बाहर बुनछेक भऽ गेल रहैक. हमरा सभक मोन मे एकबेर पुनः पर्यटनक आशा अँकुराय लागल छल. मुदा, समय बहुत हाथ सँ निकलि चुकल छल. गाड़ीबला सँ पुछारी कयल तँ कहलक जे आब नीर-महल आ त्रिपुरसुन्दरी दुनू देखब आइ सम्भव नहि होयत. कोनो एक जगह जा सकैत छी. विकराल समय केँ देखैत शालूक पिताजी सलाह देलनि जे अनभुआर जगह मे एतेक रिस्क लेब ठीक नहि. फेर योजना बनल जे अगरतला घुमल जाय. दोसर सत्रक बाद एकटा टेम्पू कय तीनू गोटे अगरतला घुमल.
सर्वप्रथम पहुँचलहुँ- गवर्मेंट संग्रहालय. ई संग्रहालय अगरतलाक प्रसिद्ध उज्जयंता महल मे बनल अछि. उज्यंता महल निर्माण महाराजा राधा किशोर मानिक द्वारा सन् 1899-1901 ई. मे कराओल गेल अछि. ई आलीशान महल 1 वर्गकिलोमीटर मे पसरल अछि. महलक सोझाँ मे मुगल गार्डेन जकाँ बगैचा सेहो बनाओल गेल छैक. संग्रहालय मे त्रिपुराक शासक लोकनिक तथा बौद्ध परम्परा सँ सम्बन्धित अनेक प्रस्तर मूर्ति ओ पुरातात्विक बस्तु-जातक प्रदर्शनी लगाओल गेल अछि. बंगला साहित्य ओ त्रिपुराक लोकजीवन सँ जुड़ल अनेक कला-कृति एतय देखल-परिचय पाओल.
संग्रहालय घुमलाक बाद गौडीय सम्प्रदायक जगन्नाथ मंदिर पहुँचलहुँ. मंदिर शताधिक वर्ष पुरान अछि. चारूकात नव-नव मन्दिर सेहो निर्मित छैक. मंदिर-प्रांगण मे साग-सब्जीक खेती सेहो खूब देखल. शाइत भगवान केँ अपनहि बाड़ीक उपजा भोग लगैत हेतनि. पट खुजबा मे देरी रहैक. तेँ दर्शन नहि भऽ सकल. हमरा लोकनि आब भारत-बंगलादेश बॉर्डर दिस विदा भऽ गेल रही.
अगरतलाक एहि बॉर्डर पर बेस अबरजात रहैत अछि. अगरतला-ढाका-कोलकाता बस सेवा सेहो एतय सँ गुजरैत छैक. तेँ सीमा-सुरक्षा बलक जवान सभ बेस मोस्तैद रहैत छथि. दुनू देशक बीच एहि क्षेत्र मे आब कोनो तेहन सीमा विवाद नहि छैक तेँ माहौल तनावपूर्ण नहि रहैत छैक. सीमा लोहाक टाट सँ बेढ़ल छैक. सुरक्षाबल केँ खाली तस्कर आ घुसपैठी पर नजरि रखबाक रहैत छनि.
साँझ पड़ल जा रहल छलैक. लोकक जुटानी सेहो बढ़ल जा रहल छलैक. सभ किओ संध्याकालीन फ्लैग-सेरेमनी देखबाक लेल आबि रहल छलथि. जवानक रिहर्सल चलि रहल छलैक. हमरा लोकनि एम्हर जवान सभ सँ गपशप मे बाझल रही. हुनका सभक आत्मीयता देखि गद्गद रही. तावत् मेघ पुनः अकास केँ घेरि लेने छलैक. हमरा सभ केँ हेरिटेज पार्क घूमब बाँकिए छल एखन. हम सभ अगिला दिन धरि फ्लैग-सेरेमनी देखबाक योजना स्थगित कयल आ सीमा सुरक्षा बलक जवान सभ सँ काल्हि पुनः अयबाक वचन दैत तत्काल विदा लेल. (क्रमशः)
— चंदनकुमार झा


text:
अखन दिल्ली मे मैथिली आओर भोजपुरी अकादमी एकहिं संग अछि. एकहिं संग होबए के कारण दुनू के कामकाज प्रभावित भ रहल अछि. नहि तं मैथिलीक काज नीक सं भ रहल अछि नहि भोजपुरी के.
एकहि संग होबए के कारण दुनू के काज नीक सं नहि होबए
सं मिथिला मैथिलीक विकास पर असर पड़ि रहल अछि.
एकरा सभ के देखैत अखिल भारतीय मिथिला संग के कार्यकारी अध्यक्ष आरसी चौधरी आओर महासचिव विजय चंद्र झा जी एकटा प्रतिनिधिमंडल के संग दिल्ली के मुख्यमंत्री शीला दीक्षित जी सं भेंट करलखिन्ह.
संघ के तरफ सं मुख्यमंत्री जी सं मांग करल गेल जे दिल्ली मे मैथिली अकादमी अलग सं बनाऔल जाए.
अपन ज्ञापन मे संघ के कहनाए अछि जे मैथिलीक अपन लिपि, व्याकरण, साहित्य आओर शैली अछि आओर ई भोजपुरी सं एकदम सं अलग अछि. दुनू के प्रकृति अलग होए के कारण दुनू अकादमी के संग होनाए एकदम सं अव्यावहारिक अछि.
संघ के तरफ सं गेल प्रतिनिधि अमरनाथ झा, ललन झा, अरविंद पासवान, भवेश नंदन, सत्य प्रभा, डॉ ममता ठाकुर, पवन कुमार सिंह यादव, शुभ नारायण आओर संजीव झा जीक तर्क सं सहमत होएत मुख्यमंत्री जी जल्दीए एहि पर किछ करय के भरोस देलीह.
शीला दीक्षित जी कहलीह जे हम जल्दीए अहां सभ के एहि बारे मे पॉजिटिव न्यूज देब.
संघ के तरफ सं मुख्यमंत्री जी सं दिल्ली मे मिथिला भवन के लेल जमीन उपलब्ध कराबय के सेहो मांग कएल गेल. शीला दीक्षित जी एहि पर सेहो विचार करय के भरोस देलीह.
पिछला मास दिल्ली मे भेल अखिल भारतीय मिथिला संघ के तरफ सं मिथिला विभूति स्मृति पर्व समारोह मे आम्रपाली ग्रुप के सीएमडी अनिल शर्मा जी वादा करने छलखिन्ह जे अगर हमरा दिल्ली मे जमीन देल जाए तं हम अपना तरफ सं मिथिला भवन बना देब.
एहि के देखैत संघ तेजी सं अपन काज मे जुटल अछि. मिथिला-मैथिलीक लेल ई नीक खब


text:
त्योंथ (बेनीपट्टी) सं जनता जनार्दन
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
मरल ग्राम कचहरी जीबि उठल जखन ई पंचायतक लोकक वाद-विवादक फरिछौठ करब शुरू केलनि. नित्तहु ई केसक निपटारा करैत रहलाह. थाना-पुलिसक काज कम पड़ए लगलै. लोकक विपत्ति कमतर होइत गेलैक. हिनक न्याय पर लोकक भरोस एना बढलै जे हिनका 'पंच-परमेश्वर' कहब लोक शुरू क' देलक. पंचायत भरि सं आंगुर पर गानल किछुएक केस थाना धरि पहुंचलैक आ ओहू केर निपटारा मे हिनक भूमिका कें नकारल नै जा सकैत अछि. प्रभावक रूप मे आजुक दिन मे केस घटलैक अछि.
कचहरीक काज आ हिनक नेतृत्व क्षमता हिनका जिला सरपंच संघ केर कोषाध्यक्ष पद पर सुशोभित केलक जाहि पर त्योंथ पंचायतक लोक गर्व क' सकैए. ओतहु ई सरपंच लोकनिक सर-समस्या राज्य स्तर पर उठबैत रहलाह. संघक कार्यक्रम-अभियान कें जियओने रहलाह.
पांच सालक काज कें किछु आखर मे लिखब संभव त' नै अछि, तखन उल्लेखनीय उपलब्धि सभ हिनका भेटल अछि जे आन कोनो प्रतिनिधि सं हिनका विशेष बनबैत अछि. गामक युवा सभक संग मिलि गामक पुल (जे ठीकेदार अधूरा काज क' भागि गेल छल) कें आवागमन योग्य बनेबा मे सेहो ई पंचायत प्रतिनिधिक रूप मे नीक भूमिकाक निर्वाह केलनि. गामक युवा लोकनिक ई काज चिरकाल धरि उदाहरण बनत एकजुटताक.
कवि नागार्जुन संगे मंच साझा क' चुकल गुमनाम कवि आ त्योंथ सरपंच वशिष्ट कुमार झा केर सराहनीय भूमिका सं कलकत्ता मे पनरह बरख सं भटकल एक वृद्ध महिलाक उद्धार पछिला साल भेल. बेतौनाक ओहि महिला कें अपन परिवार सं मिलएबा मे ई बेतौना सरपंच संग सक्रिय भेलाह. ई हिनक मानव सेवाक एक छोट उदाहरण मात्र अछि.
जनाकांक्षा पर ठाढ़ रहबा लेल ई खूब्बे परियास केलनि अछि आ से पंचायत मे हिनक लोकप्रियता सं सहजे भांज लगाओल जा सकैत अछि. 6 मई कें चुनाव छै. जनादेशक आहटि स्वतः बूझल जा सकैछ. एकरा प्रभावित करबा लेल नाना ब्योंत, विचार, बेवस्था, व्यूह रचल जा रहल छै. त्योंथक मतदाता पर निर्भर करैत अछि जे ओ ककरा चुनैत अछि.


text:
जनबादी गणतन्त्र चीन
चीनी जनवादी गणराज्य (चीनी: 中华人民共和国) जकरा प्रायः चीन नाम सँ सेहो सम्बोधित कएल जाएत अछि, पूर्वी एसियामे अवस्थित एक देश छी । १.३ अरब निवासि भेल चीन विश्वक सर्वाधिक जनसङ्ख्या भेल देश छी आ ९६,४१,१४४ वर्ग किलोमिटर क्षेत्रफलक सङ्ग रूस आ क्यानाडाक बाद विश्वक तेसर सभ सँ पैग क्षेत्रफल भेल देश छी । एतेक विशाल क्षेत्रफल भेलाक कारण एकर सीमा सँ जुड़ल देशसभक सङ्ख्या सेहो विश्वमे सर्वाधिक (रूसक बराबर) अछि । ई देशक उत्तर सँ दक्षिणावर्त्त: रूस, मङ्गोलिया, उत्तर कोरिया, भियतनाम, लाओस, म्यान्मार, भारत, भुटान, नेपाल, तिब्बत, पाकिस्तान, अफगानिस्तान, ताजिकिस्तान, किर्गिस्तान आ कजाकिस्तान आ उत्तर पूर्वमे जापान आ दक्षिण कोरिया मुख्य भूमि सँ दूरी पर अवस्थित अछि ।
इतिहास[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ ई नाम पिनयिनमे लिखित Zhōnghuá Rénmín Gònghéguó क देवनागरी लिप्यन्तरण छी । यदि अहाँ सही लिप्यन्तरण जानैत छी तँ कृपया एकरा देवनागरीमे लिप्यन्तरित करी।
बाह्य जडीसभ[सम्पादन करी]


text:
पटना । रजौली- बख्तियारपुर सड़क कए फोर लेन बनेबा लेल पथ परिवहन एवं राजमार्ग मंत्रालय एनओसी द देलक अछि। 817 करोड़ क लागत स बनि रहल एहि सड़क लेल टेंडर पहिने भ चुकल अछि। मधुकान कंस्ट्रक्शन इ सड़क बना रहल अछि। केंद्र क एनओसी नहि भेटबा स काज आगू नहि बढि रहल छल। 108 किमी लंबा इ सडक देश क संभवत: पहिल सड़क छी, जे जीरो ग्रांट पर बनत। अगिला छह मास मे जमीन पर काज शुरू भ जएत। इ सड़क, बिहार राज्य पथ विकास निगम क देखरेख मे बनत। इ’समाद पहिने बता चुकल अछि जे बख्तियारपुर-रजौली सड़क कए फोर लेन मे बदलबा लेल एकटा प्रस्ताव राज्य सरकार पथ परिवहन आ राजमार्ग मंत्रालय कए पठेने छल। मंत्रालय जखन एहि पर अपन सहमति नहि देलक, त फेर पथ निर्माण विभाग इ प्रस्ताव देलक जे ओ केवल अनापत्ति प्रमाण पत्र (एनओसी) चाहैत अछि। राज्य सरकार एकरा अपन दम आ प्रयास स बना लेत। संयोग स पीपीपी मोड पर एहि सड़क क निर्माण लेल एनओसी प्राप्त भ गेल अछि। आमतौर पर पीपीपी मोड क परियोजना मे एक हिस्सा वाइबिलिटी गैप फंड (वीजीएफ) क होइत अछि। वीजीएफ क तहत 60 आ 40 क अनुपात मे राशि गलाउल जाइत अछि। साठ फीसदी राशि निर्माण कंपनी कए, 20 प्रतिशत राज्य सरकार कए आओर 20 प्रतिशत केंद्र सरकार कए लगैत अछि। बख्तियारपुर-रजौली सड़क क संग एहन नहि अछि। निर्माण कंपनी बिना कोनो वीजीएफ, यानी जीरो ग्रांट पर एहि परियोजना कए पूरा करत। छह मास फाइनेंसियल क्लोजर क अछि। छह मास क बाद कंपनी एहि सड़क कए फोर लेन मे बदलब शुरू करत। बिहार राज्य पथ विकास निगम क राष्ट्रीय उच्च पथ (एनएच) क इ दोसर परियोजना छी। एहि स पूर्व आरा-मोहनिया कए पीपीपी मोड मे बनाउल जा रहल अछि। आरा-मोहनिया 23 प्रतिशत वीजीएफ पर बनि रहल अछि। एहि मे 19 प्रतिशत केंद्र आ तीन प्रतिशत हिस्सा राज्य सरकार क लागि रहल अछि।
-
Samad update nahi bha rahal achhi. Kripaya gati banene rahur. Dhanyabad.
-
I just could not depart your website prior to recommending which i extremely enjoyed the standard info a person provide for these potential customers? Is gonna be back often to check on brand new posts
Comments are closed.


text:
मधुबनी में एकादश रुद्र महादेव मंदिर
ग्यारह शिवलिंग वाला मंदिर. अचरच में पड़ि गेलहुं न... मुदा एहि के लेल बेसि दूर जाइ नहिं पड़त. ग्यारह शिवलिंग के दर्शन करय लेल अहां के बेसि मेहनत नहिं करय पड़त. मधुबनी सं तीन किलोमीटर दूर मंगरौन गांव में अहां एकहि संग ग्यारह शिवलिंग के दर्शन कs सकय छी. ग्यारह शिवलिंग वाला इ एकटा इकलौता मंदिर अछि. एहिठाम एकहिं संग भगवान महादेव के अलग -अलग रूप के दर्शन कएल जाइत अछि. तांत्रिक मुनेश्वर झा 1958 में एहिठाम एहि एकादश रूद्र महादेव मंदिर के बनौने छलाह. कहल जाइ छै जे सोम दिन एहि ग्यारह शिवलिंग के दर्शन मात्र सं सभ कष्ट आओर रोग दूर भs जाइत अछि. अपन कष्ट सं मुक्ति के लेल एहिठाम दूर-दूर सं लोक सभ आबैत छथिन्ह. इहो कहल जाइत अछि जे एहिठाम सय बेर ऊं नम: शिवाय, ऊं एकादश रुद्राय मंत्र के जाप कएला पर बारह सय जाप के लाभ मिलय छै.
मंदिर के प्रागण में दायां कात ग्रेनाइट आओर अष्टधातु केर बनल राधाश्याम मंदिर छै जहि में अहां विष्णु भगवान के दशावतार रूप के दर्शन कए सकय छी.
मंदिर के प्रागण में दायां कात ग्रेनाइट आओर अष्टधातु केर बनल राधाश्याम मंदिर छै जहि में अहां विष्णु भगवान के दशावतार रूप के दर्शन कए सकय छी.
Subscribe to: Post Comments (Atom)


text:
हुगली/कलकत्ता : महानगरसं कनेक फटकी करमान लागल लोक जुटल छल पंडालमे. महिला, बच्चा, नव-पुरान सभ तरहक लोक दर्शकमे छल. थोपड़ीक गड़गड़ाहटि संगीतक काज करैत छल जखन जनकजी मंचसं कविता पढि रहल छलाह. मैथिली कविताक लोकप्रियताक एहिसं पैघ सबूत आओर किछु ने भ' सकैछ. रविदिन 28 दिसंबर 2014कें शास्त्रीनगर (कोन्नगर)मे मैथिली दिवसक आयोजन पर किछु एहने देखबामे आएल.
कार्यक्रम आयोजन जानकी सेवा संघ द्वारा विद्यापति लेनमे भेल छल. बेरूपहर तीन बजेसं आयोजित एहि कार्यक्रममे दड़िभंगा आकाशवाणीक मणिकांत झा मंच उद्घोषक छलाह. मैथिली साहित्य मंचो पर आम लोकक मध्य कतेक लोकप्रिय अछि से ई दुनू गोटे सबहक समक्ष रखलनि. विभिन्न प्रसंगक उल्लेखक' मणिकांतजी कार्यक्रमक रोचकता बनओने रहलाह त' डॉ जयप्रकाश चौधरी 'जनक' अपन हास्य कवितासं श्रोता लोकनिकें झुमा देलनि.
दरभंगा आकाशवाणी केर कलाकार प्रवीण कुमार मिश्र ओ हुनक टीम द्वारा मैथिली गीत-संगीतक कार्यक्रम प्रस्तुत कएल गेल. कार्यक्रममे शैल झा 'सागर' ओ अंजना इस्सरक गीत सेहो दर्शकक भरपूर मनोरंजन केलक. एहिसं पहिने एतय अष्टजामकेर आयोजन सेहो कएल गेल छल. मैथिलीकें आठम अनुसूचिमे स्थान भेटबाक अवसर पर ई आयोजन भेल छल.
कार्यक्रमक शुरुआत गोसाओनिक गीतसं भेल. कार्यक्रमक उदघाटन आयकर आयुक्त अजय सिंह केलनि. विशेष पाहुनक रूपे उद्योगपति ओ समाजसेवी युगल किशोर झा ओ जीवेन्द्र मिश्र उपस्थित छलाह. सभाक अध्यक्षता मैथिली दैनिक मिथिला समाद केर संपादक तारा कान्त झा केलनि. एहि अवसर पर वरिष्ठ साहित्यकार लक्ष्मण झा 'सागर', प्रफुल्ल कोलख्यान मैथिली-मिथिला विषय पर अपन विचार प्रकट केलनि. कार्यक्रमक उपरान्त संस्थाक अध्यक्ष राज कुमार झा धन्यावाद ज्ञापन केलनि.
(रिपोर्ट : मिथिमीडिया ब्यूरो)


text:
युएस ओपन (टेनिस)
युएस ओपन प्रत्येक बर्षक अगस्त महिनाक अन्त्य दिस या सितम्बर महिनाक आरम्भमे संयुक्त राज्य अमेरिकाक न्यूयोर्क शहरमे सञ्चालन होमएवाला एकटा मुख्य तथा ग्रयाण्ड स्ल्याम टेनिस प्रतियोगिता छी । ई सबसँ पुरान टेनिस प्रतियोगितामे सँ एक छी । एकर पहिल पुरुष तर्फक एकल संस्करणक आरम्भ सन् १८८१ मे भेल छल । ई प्रतियोगिता ग्रयाण्ड स्ल्याम अन्तर्गत रहल अछि एहि वाहेक फ्रेञ्च ओपन, विम्बल्डन तथा अस्ट्रेलियन ओपन रहल अछि ।[१]
ई टेनिस प्रतियोगितामे दर्शकक अपार सहभागिता रहल आयल अछि ।
इतिहास[सम्पादन करी]
वर्तमान च्याम्पियनसभ[सम्पादन करी]
स्टान वावरिन्का सन् २०१६ क पुरुष तरफक एकल च्याम्पियन
एन्जेलिक कर्बर सन् २०१६ क महिला तरफक एकल च्याम्पियन
जेमी मुरे सन् २०१६ क पुरुष युगलक उपाधि विजेता टिमक हिस्सा
ब्रुनो सोएर्स सन् २०१६ क पुरुष युगलक उपाधि विजेता टिमक हिस्सा
बेथानी मेटेक-स्यान्ड्स सन् २०१६ क महिला युगलक उपाधि विजेता टिमक हिस्सा
लुसी साफारोभा सन् २०१६ क महिला युगलक उपाधि विजेता टिमक हिस्सा
लाउरा सिगेमुन्ड सन् २०१६ क मिश्रित युगलक उपाधि विजेता टिमक हिस्सा
मेट पेभिक सन् २०१६ क मिश्रित युगलक उपाधि विजेता टिमक हिस्सा
सन्दर्भ सामाग्री[सम्पादन करी]
- ↑ "National Lawn-Tennis Tournament" (PDF). The New York Times. July 14, 1881. http://query.nytimes.com/mem/archive-free/pdf?res=F40717FB3B581B7A93C6A8178CD85F458884F9. अन्तिम पहुँच तिथि: July 15, 2012.
एहो सभ देखी[सम्पादन करी]
बाह्य लिङ्क[सम्पादन करी]
- युएस ओपन सँ सम्बन्धित मिडिया विकिमिडिया कमन्समे सेहो अछि।
- आधिकारिक पृष्ठजाल


text:
पटना। बिहार मे सार्वजनिक निजी भागीदारी क तहत स्वास्थ्य क्षेत्र मे भेल एकटा अदभुत पहल इ साबित क देलक अछि जे कोना तकनीक क इस्तेमाल स ग्रामीण क्षेत्र मे स्वास्थ्य प्रणाली मे अहम सुधार आनल जा सकैत अछि। इ पहल बिल ऐंड मेलिंडा गेट्स फाउंडेशन केलक अछि। ‘अनन्या’ नाम क एहि परियोजना मे मोबाइल मे इस्तेमाल भ रहल मूल्य वर्धित सेवा क बखूबी इस्तेमाल भेल अछि। एकर तहत गर्भवती महिला आ माता कए जीवन रक्षक संदेश पठाउल जाइत अछि। एतबे नहि एहि अदभुत पहल क तहत स्वास्थ्य कर्मी कए हुनकर मोबाइल क जरिये स्वास्थ्य प्रशिक्षण सेहो देल जाइत अछि।
एहि परियोजना क विकास बेंगलूर स्थिति मूल्य वर्धित सेवा प्रदाता ऑनमोबाइल केलक अछि। फाउंडेशन क अनुसार एकर तहत दूटा सेवा मोबाइल कुंजी आ मोबाइल एकेडमी बिहार क आठटा जिला मे शुरू कैल गेल अछि। धीरे-धीरे अन्य जिला मे एकर शुरुआत होएत। मोबाइल कुंजी सेवा गर्भवर्ती महिला आ माता सब कए मातृत्व आ शिशु देखभाल क विषय पर जीवन रक्षक संदेश दैत अछि। इ संदेश सामुदायिक स्वास्थ्य कर्मी क मोबाइल फोन स मुफ्त शॉर्ट कोड्स डायल क प्राप्त कैल जा सकैत अछि।
फाउंडेशन एहि सेवा क शुरुआत लेल एयरटेल, आइडिया, टाटा, रिलायंस आ वोडाफोन सहित पांचटा दूरसंचार कंपनी संग समझौता केलक अछि। सस्ता दर पर इ सेवा पहुंचेबा लेल इ कंपनी अपन मानक आईवीआर दर 90 प्रतिशत तक कम करबा पर सहमत भ गेल अछि। बिल ऐंड मेलिंडा गेट्स फाउंडेशन क वरिष्ठï प्रोग्राम अधिकारी कहला जे ओ अपन सहयोगी बीबीसी मीडिया एक् शन क मदद स हम राज्य मे किछु सर्वेक्षण केलहुं जाहि स हमरा एहि सोच पर मुहर लागि गेल जे ग्रामीण महिला तक पहुंचेबा लेल मोबाइल फोन सबस बेहतर माध्यम भ सकैत अछि। हम देखलहुं जे राज्य मे 80 प्रतिशत ग्रामीण महिला लग मोबाइल फोन क पहुंच अछि जखनकि मात्र 25 प्रतिशत लग रेडियो बा टेलीविजन अछि।
बिहार मे करीब 200,000 सामुदायिक स्वास्थ्य कर्मी छथि जाहि मे स 40,000 एहि नव सेवा क जद मे आबि गेलाह अछि। बीबीसी मीडिया एक्शन क परियोजना प्रबंधक प्रियंका दत्त कहैत छथि जे इ अदभुत पहल नहि केवल तकनीक क बेहतर इस्तेमाल कए देखा रहल अछि बल्कि इ लोकक जीवन मे सेहो सकारात्मक बदलाव आइन रहल अछि। सार्वजनिक-निजी भागीदारी एकरा सस्ता आ टिकाऊ बना देलक अछि। ‘अनन्या’ क शुरुआत 2011 मे भेल छल जे बिहार सरकार आ बिल ऐंड मेलिंडा फाउंडेशन क बीच आपसी सहयोग क मसौदे पर आधारित छल।
साभार- बीएस हिंदी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
पांचटा नव शहर मे होएत शुरुआत
पटना । स्लम बस्ती मे रहनिहार गरीब क अपन घर क सपना जल्द साकार होएत। केंद्र क समेकित आवास आ मलिन बस्ती विकास कार्यक्रम क तहत हुनका घर देल जाएत। इ योजना राज्यक छहटा शहर मे चलि रहल अछि। 5,347 आवासीय यूनिट क निर्माण कराउल जा रहल अछि। जाहि मे स 2,087 क निर्माण भ चुकल अछि। शेष कए 2012 तक पूरा करबाक लक्ष्य अछि। केंद्र पांचटा नव शहर मे सेहो आवासीय इकाइ क निर्माण क स्वीकृति भेटल अछि। जाहि मे बाढ़, गया, फारबिसगंज, किशनगंज आ जमुई शामिल अछि। ओहि ठाम 5,722 आवासीय इकाइ क निर्माण होएत।, जाहि पर करीब 157 करोड़ खर्च होएत। एकरा लेल केंद्र स जल्द राशि भेटबाक उम्मीद अछि। जाहि ठाम मकान बनि रहल अछि ओहि मे कांटी, औरंगाबाद, नरकटियागंज, मोतीपुर, रोसड़ा, शेखपुरा, भागलपुर, किशनगंज, बहादुरगंज, पूर्णिया, बेगूसराय, बिहारशरीफ, आरा, जोगबनी, मधेपुरा आ सुपौल शामिल अछि। जमीन क अनुपलब्धता क कारण रोसड़ा आ नरकटियागंज मे काज प्रारंभ नहि भ सकल अछि। शेष शहर मे निर्माण तेजी स भ रहल अछि। बनि रहल मकान क संग रोड, ड्रेनेज, सामुदायिक भवन, सामुदायिक शौचालय, स्नानघर आदि क निर्माण सेहो भ रहल अछि। आसपास स्कूल क व्यवस्था सेहो होएत। इ सबटा ओहन शहर अछि जाहि ठाम जवाहरलाल नेहरू राष्ट्रीय शहरी नवीकरण मिशन योजना क तहत आवास क निर्माण नहि भ रहल अछि।
गरीब कए भेटत आशियाना
पांचटा नव शहर मे होएत शुरुआत


text:
पटना । स्पर्धा क आधार पर केश 2 बीडिंग क तहत चौसा, कजरा आ पीरपैंती मे थर्मल पावर स्टेशन स्थापित करबा लेल 20टा कंपनी रुचि देखेलक अछि। एहि मे टाटा, रिलायंस, एस्सार, एर्स्टलाईट, जिन्दल, लैम्को, वीडियोकान, एल एण्ड टी, सीईएससी, आदित्य बिरला ग्रुप आ अदानी जइसन पैघ फर्म सेहो बिड डाक्यूमेंट क खरीद केलक अछि।
एहि कंपनी क संग प्री वीड कान्फ्रेंस सेहो भेल अछि जाहि मे प्रधान सचिव अजय नायक, बिहार राज्य विद्युत बोर्ड क अध्यक्ष प्रभात कुमार राय आ सदस्य उत्पादन ललन प्रसाद आ बीपीआईसी क पदाधिकारी सब भाग लेलथि। प्रधान सचिव नायक आ बोर्ड क अध्यक्ष प्रस्तावक क शंका क निराकरण केलथि। ओ कहला जे बक्सर लेल शीध्र कोल लिंकेज उपलब्ध भ जाएत।
पावर प्लांट मे टाटा, रिलायंस समेत 20टा कंपनी रुचि देखेलक
पटना । स्पर्धा क आधार पर केश 2 बीडिंग क तहत चौसा, कजरा आ पीरपैंती मे थर्मल पावर स्टेशन स्थापित करबा लेल 20टा कंपनी रुचि देखेलक अछि। एहि मे टाटा, रिलायंस, एस्सार, एर्स्टलाईट, जिन्दल, लैम्को, वीडियोकान, एल एण्ड टी, सीईएससी, आदित्य बिरला ग्रुप आ अदानी जइसन पैघ फर्म सेहो बिड डाक्यूमेंट क खरीद केलक अछि।


text:
पटना । बिहार क पथ निर्माण मंत्री डॉ प्रेम कुमार राज्य क जीवन रेखा महात्मा गांधी सेतु क मरम्मत मे केन्द्र क असहयोग पर चिंता व्यक्त करैत कहला जे एकर कारण पुल पर दुर्घटना भ रहल अछि। डॉ कुमार राष्ट्रीय राजमार्ग संख्या-19 पर स्थित महात्मा गांधी सेतु क स्थिति क समीक्षा बैठक क दौरान कहला जे राज्य सरकार गांधी सेतु पर यातायात सुचारू रखबा लेल वर्ष 2009-10 मे कईटा प्रस्ताव केन्द्र सरकार कए पठा चुकल अछि, मुदा केंद्र कोनो प्रस्ताव कए स्वीकृति प्रदान नहि केलक अछि। मंत्री कहला जे केन्द्र सरकार नहि त सार्वजनिक-निजी भागीदारी मोड पर महात्मा गांधी सेतु क रख-रखाव क स्वीकृति द रहल अछि आ नहि ए राज्य सरकार द्वारा पठाउल गेल प्राकलन कए मंजूर करि रहल अछि। ओ कहला जे राज्य क विकास क लेल गांधी सेतु क समानान्तर एकटा आओर महासेतु क निर्माण क जरूरत अछि, एकरा लेल सेहो केंद्र स सहयोग क अपेक्षा अछि।
मुख्य पृष्ठ समाचार महात्मा गांधी सेतु क मरम्मत मे सहयोग नहि द रहल केन्द्र


text:
पटना। बिहार मे निवेशक प्रक्रिया धीरे-धीरे आकार ल रहल अछि। लीची स शराब बनेबाक समाचार देलाक बाद समाद नौ फरवरी कए विजय माल्याक बिहार दौराक संबंध मे सूचना देने छल। समाद इ सेहो कहने छल जे माल्या बिहार मे अपन व्यवसाय कए बढ़ेबा लेल आयल छथि। शुक्रदिन माल्याक बिहार एबाक कारण स्पष्टï भ गेल। मशहूर उद्योगपति विजय माल्या क कंपनी यूबी ग्रुप मुजफ्फरपुर जिला मे शाही लीची क किछु बागान कए पट्टा पर लेबाक घोषणा केलक। माल्या बेंगलुरू स्थित राया इको केयर प्राइवेट लिमिटेड क माध्यम स कांटी आ मोतीपुर प्रखंड क किसान स करीब 100 एकड़ लीची क बागान पट्टा पर लेलथि अछि। एकरा लेल ओ किसान कए अग्रिम राशि सेहो द देलथि अछि। कंपनी क विपणन निदेशक राजीव रंजन ओझा कहला जे फिलहाल परीक्षण क तौर पर एक वर्ष क लेल एहि बागान कए पट्टा पर लेलथि अछि। ओ कहला जे एहि वर्ष एहि ठाम स लीची बेंगलुरू पठाउल जाएत, जतय प्लांट मे प्रोसेसिंग करि शराब बनाउल जाएत। ओ कहला जे सब किछु ठीक रहल त कंपनी क मुजफ्फरपुर क पताही मे प्रोसेसिंग प्लांट स्थापित करबाक योजना अछि, जेकरा लेल कंपनी जमीन सेहो कीन चुकल अछि। आशा अछि अगिला साल तक निर्माण काज शुरू भ जाएत।
-
बढिया अईछ… दु चारि गोटा के नोकरी भेटतै.. आर बाकि सब के पिब के भेटतै… नीक की खराब से त की कहु…
Comments are closed.